url: =LESSON 8 February 12–18 JESUH, THUCIAM THAK PALAAI ~ MUC\nLESSON 8 February 12–18 JESUH, THUCIAM THAK PALAAI\nAdmin 9:37:00 PM 1Q2022, Articles, Sabbath School Lesson\nLESSON 8 February 12–18\nJESUH, THUCIAM THAK PALAAI\nTu kaal sung Sim ding: Heb. 7:11–19; Heb. 8:10–12; Jer. 31:31–34; Heb.\n8:1–6; Pai. 24:1–8; Ezek. 36:26, 27.\nKAMNGAH: “Ahih hangin Jesuh hong palaaina thukhun bel, thukhun Lui sang a thupizaw hoihzaw kamciamte tunga kibulphuh ahih manin amaute nasepna sangin Jesuh nasepna a thupi zaw hi (Hebrews 8:6).\nJesuh in a kicing nunna tawh nungta-in eite thuak ding sihna a hong thuak hi. Jesuh a hoih zaw thuciam, Pasian leh mihing kikaalah hong om hi. A hoih zaw thuciam thak a hong bawlsak hi. Hih thuman in Hebrews 10:5– 10, sungah hong kihilh hi. Jesuh in palaai semin thuciam kalh a kicing thumanna hong kicingsak hi.\nLate 40 in David in Pasian sawlman nopna lungsim anei hi.” En un kong pai khin a, , hiah ka om hi. Ka thu laizial sungah a kigelh khin hi. Nangma deihna ka sem nuam hi, ka Pasian aw, nangma thukham ka lung sungah a om hi, ka ci hi.(Late 40:7, 8). Late in Israelte tawh Pasian thuciamna a pulaak hi: thumanna nuamsa-in thukham in lungtang tungah kigelh hi (Thkna. 6:4–6). David sepnop khempeuh Jesuh in a cingsak hi. Paul adingin hih Late in JMihingin hong piang Jesuh theihtelna nei hi. Jesuh in thuciam thak hong sawl hong sawl sawlman a kicingsak hi. Amah in i tetteh ding hi. Hotkhiat ngah mi suak khin ihih manin Jesuh sihna leh Ama kicing thumanna i ngah hi.\nThuciam Thak kitangsapna\nRead Hebrews 7:11–19 sim in. Bang hangin thuciam thak kisam I hiam?\nHebrews hong hilhna bangin Jesuh siampi hihna in Melchizedek gui zui hi-in thuciam thak kipan hi.Thuciam Lui in Levi suan le khak zui-in kipia hi.(Heb.7:11). Levi guizui-in siampi semte in Pasian le Israel kikalah Palaai sem hi. Thukham in siampi lo khempeuh nawlkhin hi. Laigelhpa in a thukhupna-ah, tua ahihleh siampi sem ding kilaihna tawh kizui-in thuciam zong a kikhel hi.(Heb.7:12, 18, 19).\nThuciam Lui in kicinna hong pia zo lo hi (Heb. 7:11). Paul in Levi gui zui-a siampi hihna le siampi nasenate pulaak hi (meihal biakpiakna, pawite). Ganhing tawh biakpiakna in mawhna pan hong siangthosakzo taktak lo hi; Pasian tawh kizopna zong hong bawl thei hi. (Heb. 10:1–4; Heb. 9:13, 14; Heb. 10:19–23). Thuciam Thak in ahihleh Pasian in Israelte tungah Thuciam Lui a piak in dik lo hi. Levi mite leh biakbuk nasep in milim biakna panin amaute a dal ding hi; Jesuh nasep dingte zong a hilhkhol suak hi. Hebrews in a hong tung ding a hoih zaw thute limtakin pulaak hi. (Heb. 10:1).\nJesuh a lahtelna tawh biakpiaknate in leitung mawhna a puakhia Pasian tuuno sungah lametna leh upna a hilh hi. (John 1:29 leh Isaiah 53 gelh in). Hih thu mah Paul in zong thukham in Jesuh kiang hong paipihin upna tawh diktanna i ngah hi, ci-in a hong hilh i siapa hi, ci-in pulaakin hong hilh hi.(Heb. 3:24) ahih keileh Khrih in thukham kicinna hi. Hih thu hangin a um mi in dikna a ngah hi. (Rom. 10:4). A dangkhat in gen leng Thukham Sawm in hoihin kicinna nei hi mah taleh hotkhiatna hong pia thei lo hi (Rom. 3:20– 28, Rom. 7:12–14). Thukham in dikna tawh nunna kitheihtelna hi. ahi zongin thukham in dikna hong pia thei lo hi.Limlangah ki-etna in i mai-niin siangsak thei lo hi. A kicing dikna ngah nading eite tangin hong ding hong si Jesuh i kisam hi.\nBang hangin thukham in hong honkhia thei lo hiam? A tawpna-ah thukham khempeuh paubaang lo zui-hi phial mah leng zongin bang hangin tua in hong honkhia thei lo hiam?\nA thak le Thak Suahsakkik\nHebrews 8:10–12 le Thkna.6:4–6 enkak in. Thkna.30:11–14, le Jeremiah 31:31–34 enkak in. Thuciam Thak thu bang hong hilh uh hiam?\nHebrews sung kigen thuciam thak kamciam in Jeremiah gensa thu pulaakkik hi. Jeremiah genna-ah hih thuciam in amasa-in Moses tungtawn in Israelte tawh a kibawl thuciam thaksak kik hi (Jer. 31:31–34). Jeremiah 31 in thuciam ‘thak’ bek tham lo-in Israelte tawh a kibawl Thuciam Lui thaksakna hi,ci-in kigen thei hi. A taktakin Hebrew laimal tawh kigelhna-ah “thaksakkik le\n‘ a thak sitset” cih khiatna nei hi. Israelte in Thuciam lui palsat uh hi. Thuciam in paubaanna nei hi lo-in, Israelte in paubaanna nei uh hi zaw hi. (Heb. 8:8, 9). Israelte in limciinnate tungtawnin Messiah hong pai ding mukhol thei uh hi leh, Ama sungah upna nei ding uh a, thuciam palsat lo ding uh hi. Ahi zongin a mantakin gen lehang, Israelte lakah thu-um mi om a, amaute tungtawnin thuciam deihna tangtung hi; amaute lungtang tungah thukham kigelh hi (Late 37:31, Late 40:8, Late 119:11, Isa. 51:7).\nThuciam thak in thuciam Lui thaksuahsakna hi; a thak cihna hi. Jeremiah pulaak kamcian in “thuciam thak’ in saltanma-a amau dinmun kipuahphatna a gen hi lo-in, amaute palsat tawntung thuciam hi. Bang hang hiam cihleh amaute in Pasian kiang panin nungkik uh hi. Pasian tawh a thuciam uh a tangtung dongin kip lo uh hi. (Jer. 13:23).Tua hi-in Pasian in “ a thak na khat” sem dingin kamciam hi. (Jer. 31:22).\nTopa in amaute tawh a bawl ding thuciam in a pu a pate tawh a kibawl thuciam bang hi lo ding hi.(Jer. 31:32). Bang hang hiam cihleh amaute in Moses thuciam nuai-ah nungta-in hih thuciam a tangtung kei hi. Tu-in ahihleh\nPasian in a Tapa dikna tungtawnin a bawl ding thuciam ahi hi. (Heb. 7:22), Pasian in hih thuciam a tangtungsak ding hi. Pasian in a thukham khel ngei lo hi; Ama dinmun laih ngei lo hi. A Tapa hong manin ama kamciam in tangtung takpi ding hi, ci-in hong khamuagsak hi.\n(Heb. 7:22, Heb. 6:18–20).Tua hi sungah hih thuciam in samsiatna kihel l o hi. Tua hnagin hih thuciam in thuppha bek hong tunpih dingh i. Bang hang hiam cih leh thuciam deihna khemph Jesuh in a kiciang sak hi.\n2 Timothy 2:13 sim in. Pasian in a mite tungah a cihtakna panin bang thu na ngah hiam? Mi tawh na kazopnate-ah Pasian ngimna leh a deihnate ngaihsun in.\nThuciam Thak in a hoih zaw palaai nei\nHebrews 8:1–6 sim in. Bang hangin Jesuh in a hoih zaw Palaai hi thei hiam?\nGreek lai tawh kigelhna-ah “mesitēs” (Palaai) “mesos” panin a kila hi( a laizang) cihna hi. Mi khat in a kikaalah lampai, ding cihna hi. Palaai khat in hih a nuaia thu khat teitei sem hi. (1) Nih kikaalah kilemna bawlpa (2) a lemtuah ahih keileh vanzuak vanlei-na-ah agent sem (3) thukhenna-ah teci pang hi. (4) mi khat adingin a kikham mi, kithukimna theihpih cihna hi. Palaai cih kammal in Hebrew tawh kigelhna-ah “mesitēs” sangin neu zaw hi. Bang hang hiam cihleh palaai kammal in den a i gen (1) le (2) bek sem hi. Greek tawh kigelhna-ah nih ahih keileh thum pulaak hi. Hebrew tawh kigelhna-ah nambat (4)na limgen zaw hi. Jesuh in ‘palaai’ sangin lian zaw hi. Amah in Pa leh mihing kikalah kilemna hong bawlin a kicing lo khat hong kicingsak hi. Pasian lungkimna a sem hi. Hebrew tawh kigelhna-ah Jesuh in thuciam thak adingin a nuntakna hong kikham (surety) hi.(Heb. 7:22). Amah in kamciamte tangtung ding ahihna Amah mah hong kikham hi.\nKhrih hong sihna in thuciam thak hong kipatkhiatna hi-in thuciam thak tangtungsak hi. Bang hang hiam cihleh tua in Israel tawh thuciam kalhnte a tangtungsak hi. (Heb. 9:15–22). Hih tawh kituakin Jesuh in a kipalsat, a kisia thuciamte amahmah in hong kicingsak hi. Cihnopna-ah Jesuh in vantungah pahtawi-na a ngahna in mihingte tungah Pasian kamciamte tangtung takpi ding hi, cih kipsak hi. (Heb.19, 20). Pasian kamciamte in mantakpi hi, cih Jesuh in kipsak hi. Sihna pan thokikin PA ziatlam ah a tutna- tawh a si mite thokikin Amah tawh hong omkhawm sak ding hi, cih Pa in hong lak hi.Jesuh in Moses sangin a Palaai hihna lian zaw hi. Bang hang hiam cihleh Jesuh in vantung biakbuk sungah nasem hi; a kicing biakpiakna-in Amah mah a hong kipia hi. (Heb. 8:1–5, Heb. 10:5–10).\nMoses maitangin Pasian vangliatna kilangsak hi. (Exod. 34:29–35),ahi zongin Jesuh in Pasian vangliatna hi. (Heb. 1:3, John 1:14). Moses in Pasian tawh maitang kimu-in kiho uh hi.(Pai. 33:11), ahi zongin Jesuh in Pasian kammal hi.(Heb. 4:12, 13; John 1:1–3, 14)\nKhrih in thuciam hong kalh thute a kicingsak hi. Hih tawh kizomin i nuntakna-ah sawlmanna in bang dinmun nei hiam? Bang hangin sawlmanna in thupi hiam?\nThuciam Thak in A HOIH ZAW KAMCIAMTE A NEI HI\nThuciam lui sangin thuciam thak in kamciam hoih zaw nei hi; a lian zaw thaman a hoiih zaw thaman nei hi,; vantung inn, tawntung nunna cih hi ding hi, ci-in i ngaihsun kha ding hi. A taktakin Pasian in thaman ding a kibangin hong pia hi. Thukhun lui mite ngah ding le i ngah ding a kibang ding ahi hi. (Heb. 11:10, 13–16). Hebrews 8:6 “ A hoih zaw kamciamte” ci-in a genteh kamciam a tuamtuam om hi, cih kilang hi. Israel leh Pasian kikaal kamciamin khat le khat tungah a kipia kamciam hi. Pasian in amaute Egypt panin a paikhiatpih dingteh Amah mah in lampi honsak hi. Pasian in amaute tungah khapsa gam kamciam hi.\nPai. 24:1–8 le Hebrews 10:5–10 enkak in. hih kamciam nihte kibatna leh a kilamdannate in bang hiam?\nIsrael le Pasian kikal thuciam sisan tawh kipsakna nei uh hi. Meihal tau tungah sisan kitheh kawikawi hi. Tua in Pasian ompihna limcing hi. A khuamte in sawm leh nih pha hi; hihte in mipite limcing hi. Israelte in Topa thupiak khempeuh ka mang ding uh hi, ci-in kamciam pia uh hi. Tua in Pasian thupiak hi-in mihing in a zuih pelmawh ding ahi hi. Pasian tawh thuciam bawlin amah tawh a nungta khawm ding ihi hi.\n“ Tawntung nunna ngah nadingin dinmun kisam om hi; mawhna omma Adam leh Eve tunga bangin Pasian thukham kicing takin a zui ding uh hi; a kicing dikna hi. Tawntung nunna in tua bangin hong kipia ding ahih leh leitung vantungah nuamna om lo ding hi. Mawhna lampi kihong ding a, gentheihna leh gimna tawh kidim ding hi.” Ellen G. White, Steps to Christ, p. 62.\nPasian in thuciam thak hong kalh khempeuh eite adingin akicingsak hi. Bang hang hiam cihleh Amah in A Tapa leitungah hong paisakin a kicing nunna tawh hong nungta-in ama sungah thuciam tawh kipawl kamciamte khempeuh a tangtungsak hi. Tua kicinna hong pia-in eite in upna tawh Jesuh sungah kicinna i ngah hi. Jesuh sawlmanna in thuciam tawh kipawl kamciamte a kipsak hi (Heb. 7:22). Tua in Pasian in thuciam thuphate a hong ngahsak hi. Hi mah hi. Khrih sungah a om mite in amah tawh kamciamte sungah nuam a sa ding uh hi.Nihna-ah eite in Pasian hong kalhna i cinzawh nadingin Pasian in Kha Siangtho vangliatna hong pia hi. Khrih in thuciam kalhnate a kicingsak hi. Tua hi-in Pasian kamciamte i tungah kicing zo lo dingin lunghimawh kei in.\nKoi bangin hih thu in 2 Corinthians 1:20–22 a khiatna hong telsak hiam? Ei adingin a lamdang lametna bang kimu hiam?\nThuciam Thak In Lungsim Buai-Na Vengsak\nThuciam na tawh kipawl kamciam Jeremiah 31:33 leh Ezekiel 36:26, 27 enkak in. Koi bangin tua in kizopna nei hiam?\nThuciam masa pen Pasian in suang tung khatah gelh hi. Thuciamna singkuang sungah kikoih hi. Tua in Pasian leh a mite kikaalah thuciamna a thupi mahmah teci hong suak hi. (Pai. 31:18,THkna.10:1–4). Ahi zongin tua suang in kisia-in, Jeremaiah tuahkhak bangin laizial tung khatah kigelhkik hi. Tua laizial ki-at sia-in mei tawh kihal tum hi.Jer. 36:23). Ahi zongin tu-in Pasian in mihingte lungsim tungah hong gelh hi. Lungtang cih in pumpi nate khat hi-in naciamtehna, leh theihtelna hong pia hi (Jer. 3:15, Thkna. 29:4), tua mun in thu khensatna mun hi.(Jer. 3:10, Jer. 29:13).\nHih kamciam in mimal khempeuh in thei lo-in lah a tangtunna a ngah kha kei uh hi. A thupi zawdiakin Israelte lungtang a khel ding hi. Israelte buai-na in amau mawhna siklai kung dawnah suang manpha tawh lungtang tungah kigelh hi. (Jer. 17:1). Amaute in lungtangkhauh uh hi.(Jer. 13:10, Jer. 23:17); Tua hi-in amaute in na hoih sem thei lo uh hi (Jer. 13:23). Jeremiah in thukham khel ding gen lo hi.Bang hang hiam cihleh Israelte buaipih in thukham hi lo-in a lungtang uh hi zaw hi. Pasian in Israelte tungah a sepnate hangin amaute in Topa tungah a cihtak ding uh a lamen hi. Tua hi-in Pasian in amaute Thukham Sawm a pia hi. Amaute tungah kipia thukham in Pasian in amaute a itna leh a kepna tangthu tawh thupatna kimu thei hi. (Pai. 20:1, 2). Pasian in Israelte in Amah thukham bangin a nungta dingin deih hi; thukham in amaute tungah thu hoih hi ding ahihlam thei le-uh deih hi; Egypt gam panin amaute suahtakna thute kilang hi. Amaute sawlmanna in lungdamna le Amah tawh kizopna hoih pulaak hi.\nTuhunin zong Israelte mah bang hi lo i hiam? Thuciam thak thupatna-ah Jesuh hong itna, hong kepna leh a hong sihna kipulaak hi. (Luke 22:20). Sawlmanna mantak pen lungsim sung pan itna tawh hong phulkhia ding hi.(Matt. 22:34–40). Hih bangin itna in Kha Siangtho ompihna kilang hi. Pasian in Kha Siangtho tungtawnin Ama itna hong pia hi. (Rom. 5:5) tua itna in kimu thei hi.(Gal. 5:22).\nNidang Israelte in Pasian a it ding uh hi napi, Khrih hong sihna theihtelna nei lo uh hi mah taleh amaute sangin Pasian a it zaw ding hi lo i hiam? Koi bangin sawlmanna in itna kilangkhiasak hiam?\nNgaihsutbeh Ding: “I lungtangte in Pasian suun dingin kipuahpha hi leh, Pasian kiang pan itna in i lungtang hong tuam hi leh i nuntakna-ah Pasian thukham kilang ding hi lo hiam? Itna thuman bulpi in i lungtang ah hong kisuan hi leh mihing in Amah a piangsakpa suun dingin kibawlpha ding hi. Thuciam thak tawh kipawl kamciam tangtung ding a, “Amaute lungtang sungah ka thukham ka koih ding a, amaute lungsim sungah tuate ka gelh ding hi, a ci hi.” Hebrews 10:16. Lungtang sungah thukham kigelh hileh i nunzia hong khel lo ding hiam? Sawlmanna- itna tawh nasepna le cihtakna in nungzui taktak hihna hi. Tua hi-in Lai Siangtho in Pasian i itna in: ama thupiakte manna ahi hi. Ama thupiakte lah a haksa lua kei hi. Amah ka thei hi, a ci mi in Ama thupiakte a zuih kei leh zuauphuak hi-a ama sungah thutak a om kei hi.” 1 John 5:3; 2:4. Sawlmanna hemkhia lo-in upna bek in Khrih hehpihna sungah hong nungtasak hi. Tua in sawlmanna lungsim hong guan hi.\nJesuh tawh kinai semsem hi lecin, na mawhna na mu zaw semsem ding hi. Na muhna hong khang semsem ding a, na kicinlohnate na telmuh tektek ding hi; Ama nunzia leh nangma nunzia kilamdanna na mupha zaw ding hi. Hih bangin na nuntak ciangin Satan vangliatna in hong zo lo hi, cih kilang hi. Kha SIangtho in hong tuamin na sung panin hong phul khia ding hi.\n“ Mawhna sungah nuam takin a om mi in Jesuh itna taktak nei thei lo hi. Bang hang hiam cihleh ama mawhniin a thei mi in Khrih zia le tong a deih ding h. Ama siatna amu thei lo mi in Khrih etlawmna, hoihna mu nai lo hi, cih kilang hi. Ellen G. White, Steps to Christ, pp. 60, 64,\n1. A tunga Ellen G. White pulaak thu ngaihsunkik in. Khrih tawh kinai zaw-in na kalsuanna leh na mawhniin bang hong hilh hiam?\n2. I mawhna hangin upna nusia-in lungkia lo ding hong phawksak hi lo hiam?\n3. Lungtang tungah thukham kigelh cih thu ngaihsunpha in. Hih in Khristian nuntakna-ah a khiatna bang hi ding hiam? Sawlmanna mantak bang hong hilh hiam? Thukham zuihna tawh hotkhiatna ngahding hanciamna in a si gamtatna hi lo hiam? (Heb. 9:14).


timestamp: atn

url: =Nun tak na ki khel na-Transformation (4/25/2021) – Zomi Agape Church Inc\nNun tak na ki khel na-Transformation (4/25/2021)\nZomi Agape Church Inc > Zomi Agape Church Blog > General > Nun tak na ki khel na-Transformation (4/25/2021)\nMay 11, 2021 by Mary San General, Hunzatna\nNa nun tak na thak (Transformation life)\nKa pian thak zawh pen a ci tawh, kei bel maw ,tua kum tui ki phum ing a ci tawh\nSawt mah mah ta cik a leh Zeisu ka sang cih a phawk lo tawh om\nKa pian thak sawt hi na pin , ki khel mel lo in ci mai veng aw\nki khel cin ah Zeisu ka sang khin hi ci in,Zeisu neih ma leh nei khit nuntak na ki lam dang lo pawl khat om hi hang\nLaisiang tho in gen mah ve aw ,laisiangtho in gen Zui zo leng hoih mah veh aw or laisiangtho gen pen man mah veh aw cih ei zong zui sawm lo\nTua dan a ei leh ei a ki cian lo kua teng ih om kha hiam?\nPiang thak kei teh ci leng lah a ut lo vi ve\nnang na piangthak na bang teh teh na hi hiam?\nPaul ih nuntak na thum vei a ki khel na\nPaul in ah a ki khel khit ciang a ,a gen kik thu tawh ki sai in ah\n1Tua hun sungteng Saul in Topa’ thu a um mite thah dingin a hanciamna zomlai hi. Siampi lianpen pa kiangah pai a, 2Topa’ thu a zui mi numei pasal a muh peuhpeuh manin Jerusalem khua-ah a ciahpih theih nadingin Damaskas khua-a Jew mi kikhopna inn ukte kiangah a lah dingin lai a ngen hi. 3Damaskas khua a zuan dingin pai a, a tun dektak ciangin thakhat thu-in van panin ama kimkotah a hong taangzaih khat a om hi. 4Saul, leilakah puksuk a, tua laitakin awging khat in ama kiangah, “Saul, Saul aw, bang hangin kei hong bawlsia na hi hiam?” a ci hi. 5Saul in, “Topa aw, kua na hi hiam?” ci-in a dot ciangin, “Nangmah in na hong bawlsiat Jesuh ka hi hi. 6Ahi zongin tho-in khuapi sungah lut in; tua lai panin na gamtatna dingteng hong kigen ding hi,” a ci hi. 7Saul tawh a tonkhawm mite in a awging a zak uh hangin kuamah mu lo uh ahih manin lamdangsa lua-in pau thei lo liangin a om uh hi. 8Saul zong leilak panin thoto a, a mit a hah hangin khua mu thei lo hi. Tua ahih manin a kikholhpihte in a khutin lenin Damaskas khua-ah a paipih uh hi. 9Ni thum sung khua mu thei loin, anletui zong a ne kei hi.\n10Tua laitakin Damaskas khua-ah Ananias min nei thu um mi khat a om hi. Amah in maang mu a, a maang sungah Topa in, “Ananias aw,” ci-in a sam hi. Ananias in, “Topa aw, ka om hi,” ci-in a dawng hi. 11Tua ciangin Topa in Ananias kiangah, “Kithawi-in Kongzing Tang gei-a Judas inn-ah va pai inla, Tarsas khuami Saul min nei mi khat va kan in. Tua Saul in thu ngen a, 12khua a muhkik theih nadingin Ananias min nei mi khat hong pai-in ama lu tungah a khut a ngakna thu, a maang muhna sungah a mu hi,” a ci hi. 13Ahi zongin Ananias in, “Topa aw, hih mipa in Jerusalem khua-a om nangma mite a bawlsiatna thu khempeuh, mi tampi tak in kei tungah hong gen khinzo uh hi. 14Tu-in zong nangmah a hong bia mi khempeuh a mattheih nadingin siampi liante tung panin thu a ngahkhit ciangin Damaskas khua-ah a hong tung ahi hi,” a ci hi.\n15Ahi zongin Topa in Ananias kiangah, “Gentail mite, kumpite, le Israel mite tungah keima min a kitheisak ding, keima na a sem dingin teelkhin ka hih manin ama kiangah va pai in. 16Keima hangin a thuak ding thu khempeuh zong, kei mahmah in ama tungah ka gen ding hi,” a ci hi. 17Tua ahih manin Ananias zong pai a, inn sungah a lutkhit ciangin Saul lu tungah a khut nga a, “Sanggam Saul aw, hih lai-ah nong pai lai-in nangma tungah a hong kilang Jesuh mahmah in kei hong sawl hi. Nangmah in khua muthei kikin, Kha Siangtho tawh na kidim theih nadingin nangma kiangah a hong paisak ahi hi,” a ci hi. 18Tua laitakin Saul’ mit panin ngasalip tawh a kibang na pawlkhat kia a, khua a mukik thei hi. Saul zong tui kiphumpah a, 19an a nekkhit ciangin a tha hong hatkik hi.\nSaul in Damaskas Khua-ah Thu Hilh\nDamaskas khua-ah a om thu um mite tawh tawlkhat sung a omkhawm hi. 20Kikhopna innte-ah va pai-in, “Jesuh pen Pasian’ Tapa ahi hi,” ci-in thu hilh ding a kipan hi. 21Ama thuhilh a za mi khempeuh in lamdangsa uh a, “Pasian a bia mi peuhpeuh, Jerusalem khua sungah a that pa hi lo ahi hiam? Hih lai-ah zong thu um mite manin siampi liante kiangah a ciahpihkik dingin a hong pai hi lo ahi hiam?” a ci uh hi. 22Ahi zongin a thuhilhna-ah Saul hong siam semsem a, Jesuh pen Khrih hi, ci-in teltakin lakthei ahih manin, Damaskas khua-a om Jew mite in a nial nading uh om thei lo hi.\nJew Mite Kiang Panin Saul Suakta\n23Tuazawh ni tampi khit ciangin Jew mite kikaikhawmin Saul thahsawm uh a, 24ahi zongin Saul in amah a kisawm lamtak na phawk hi. Jew mite in Saul a thahtheih nadingun a sun a zanin khua kongpi-ah a pang uh hi. 25Ahi zongin Saul’ nungzuite in zanin khuakulh tungah kahtohpihin kulh pualamah bawm tawh a khaisuk uh hi.\nJerusalem Khua-ah Saul Pai\n26Jerusalem khua-ah Saul pai a, thu um mite tawh kipawl dingin a vaihawm hi. Ahi zongin amaute in Saul pen thu um dingin na ngaihsun zo lo uh ahih manin na kihta mahmah uh hi. 27Tua ciangin Barnabas in Saul hong huh a, sawltakte kiangah Saul a va paipih hi. Lam a pai laitakin Saul in Topa a muhna thu, Topa in Saul kiangah a thugennate, le Damaskas khua-ah Saul in hangtakin Jesuh’ min tawh thu a hilhnate khempeuh sawltakte kiangah a gensak hi. 28Tua ahih manin Saul zong sawltakte tawh kikhawl a, Jerusalem khua sungah vak kawikawi-in, Topa’ min tawh hangtakin thu a hilh hi. 29Grik pau a zang Jew mite tawh zong thu genkhawmin kisel uh a, amaute in Saul thah dingin a vaihawm uh hi. 30A lawmte in hih thu a phawk uh ciangin Sisaria khua-ah Saul paipihsuk uh a, tua lai panin Tarsas khua-ah a ciahsak uh hi.\n31Tua ahih manin Judea gam, Galilee gam, le Samaria gam sunga om pawlpite in bawlsiatna thuak nawn loin nuamtakin om uh a, Topa zahtakna tawh gamta uh ahih manin Kha Siangtho huhna tawh a mi khangin a kibehlap uh hi.\n32Peter khualzinin pai kawikawi a, khatvei Lydda khua-a teng Pasian’ mite kiangah a hawh hi. 33Tua khua a tun ciangin a khutlekhe a zaw, kum giat sung tawntung lupna ngakin a om, Aineas kici mi khat a mu hi. 34Peter in tua pa kiangah, “Aineas aw, Jesuh Khrih in nang hong damsak hi; tho-in na lupna zial in,” a ci hi. Amah zong thakhatin thoto pah hi. 35Tua khua-a teng mi khempeuh le Sharon zanglei-a teng mi khempeuh in Aineas mu uh ahih manin Topa a um uh hi.\nDorkas Kihingsak Kik\n36Joppa khua-ah Pasian’ thu a um, Tabitha min nei numei khat a om hi. (Tua nu’ Grik min pen Dorkas hi a, sakhi a cihnopna ahi hi.) Tua nu a tawntungin a hoihin gamta-in mizawngte a huh hi. 37Tua laitakin amah a ci na-in a si hi. Amah a silkhit uh ciangin inndei tungnungah a sial uh hi. 38Joppa khua le Lydda khua kigamla lo ahih manin, Joppa khua-a teng thu um mite in Lydda khua-ah Peter om hi, ci-in thu a zak uh ciangin Peter kiangah mi nih sawl uh a, “A manlang theithei-in ko kiangah hong pai in,” ci-in a samsak uh hi. 39Peter zong kithawi-in a samte tawh paikhawm pah a, tua khua a tun ciangin inndei tungnungah a na paipihto pah uh hi. Tua lai-ah a na om meigong numei khempeuh in Peter na umcih uh a, Dorkas a hin lai-in amaute a dingin a bawlsak puanakte le puantungsilhte, a kahkawmun Peter kiangah a lak uh hi. 40Peter in innsung panin amaute khempeuh a pusuahsak khit ciangin khukdinin thu a ngen hi. Tua ciangin misi nu lamah kihei a, “Tabitha aw, tho in,” a cih ciangin a mit hong hak a, Peter a muh ciangin a tuto hi. 41Peter in a khut khakin a dingtosak hi. Tua ciangin thu um meigong numeite a kipanin thu um khempeuh samkikin amaute kiangah Dorkas a nungta-in a lak hi. 42Joppa khuasung khempeuhah hih thu kitheikim a, mi tampi in Topa a um uh hi. 43Joppa khua-ah ni tampi sung Peter tamlai a, savunnim nasepin a nei Simon a kici mipa tawh a omkhawm hi.\n“Pate, ute, khangualte aw, hih thu-ah bangmah ka mawh lohna thu kong gen laitakin na ngai un,” a ci hi. 2Hebru pau-in thu a genna mihonte in a zak uh ciangin amaute gamdaizaw kan uh ahih manin Paul in a thugen zomin,\n3“Kei pen Silisia gam Tarsas khua-a suak Jew mi ka hi a, ahi zongin hih lai Jerusalem khua-ah Gamaliel’ khut sungah sangnaupang hi-in a khangto ka hi hi. I pu i pate’ Thukham limtakin hong kihilh a, tu-a note zah mahin Pasian tungah a kipia mi khat ka hi hi. 4Hih Thu a zui numei pasal a kuamah peuh manin thong sung ka denna a, sihna ciang dongin amaute ka bawlsia hi. 5Hih ka thugente a man ahihna thu, siampi lianpen pa le upa khempeuh in hong genthei ding uh hi. Damaskas khua-a om i Jew mipihte ka lah dingin amaute in lai hong pia uh ahih manin, upate in gim a piaktheih nadingun tua khua-a om thu um mite manin sikkhau khihin Jerusalem khua-ah a ciahpih dingin ka va pai hi.\nPaul in a Kikheelna Thu Gen\n6“Damaskas khua a zuan dingin pai-in ka tun dektak sunkim pawl laitakin, thakhatthu-in van panin ka kimkot hong taangzaih hi. 7Leilakah pukin ka om laitakin awging khat ka za a, ‘Saul, Saul! Bang hangin kei hong bawlsia na hi hiam?’ hong ci hi. 8Kei zong, ‘Topa aw, kua na hi hiam?’ ci-in ka dot ciangin, ‘Nangmah in na hong bawlsiat, Nazareth khuami Jesuh ka hi hi,’ a hong ci hi. 9Ka tonpih mite in a khuavak taang mu uh a, ahi zongin kei’ tungah thu hong gen pa’ awging za lo uh hi. 10Tua ciangin kei zong, ‘Topa aw, bangci gamtat ding ka hi hiam?’ ci-in ka dot ciangin amah in, ‘Tho inla, Damaskas khua-ah pai in. Nang’ hih dingin Pasian in a sehsa thu khempeuh, tua khua panin hong kigen ding hi,’ a hong ci hi. 11Tua khuavak taanglua hangin khua muthei nawn lo ka hih manin ka tonpihte in ka khutin hong lenin Damaskas khua-ah a hong paipih uh hi.\n12“Tua khua-ah Ananias min nei, Thukham limtakin zui-in biakna hahkat mahmah, Damaskas khua-a om Jew mite in a zahtak mahmah mi khat a na om hi. 13Amah hong pai-in ka kiangah hong ding a, ‘Sanggam Saul aw, khua mukik in,’ hong cih phetin ka mit hong vakin amah ka muthei pah hi. 14Tua ciangin amah in, ‘I pu i pate’ Pasian in ama deihna a thei ding, a thuman a Nasempa a mu ding, le ama kam mahmah tawh a thugen a za dingin nang hong teel khinzo hi. 15Tua ahih manin na muhsa le na zaksa thu khempeuh, mi khempeuh tungah genin teci a pang ding na hi hi. 16Tu-in bang ngak lai ding na hi hiam? Tho inla, Pasian kiangah thu ngenin kituiphum inla, na mawhnate silsiangsak in,’ hong ci hi.\nGentail mite kiangah Thu Hilh ding Pasian’ Sawlna\n17“Tua ciangin Jerusalem khua-ah ka ciahkik a, biakinn sungah thu ngenin ka om laitakin maang ka mu hi. 18Tua ka maang sungah Topa in kei kiangah, ‘Hih lai-a om mite in keima thu na gennate hong um lo ding uh ahih manin Jerusalem khua panin kuankhia mengmeng in,’ hong ci hi. 19Kei zong, ‘Kikhopna innte-ah pai kawikawi-in nangma thu hong um mite manin ka satgawpna thu amaute mahmah in teltakin hong thei uh hi. 20Nangma thu a gen Stefen a kithah laitakin kei mahmah zong ka om a, tua a kithahna thukimpihin a thatte’ puante nangawn ka kepsak hi,’ ci-in ka dawng hi. 21Tua ciangin Topa in kei kiangah, ‘Gentail mite omna gamlapi-ah hong sawl ding ka hih manin pai peuh in,’ hong ci hi,” a ci hi.\nGalkap mangpa in Paul A Kepna\n22Paul in Gentail mite kianga pai nading thu a gen matengin mite in limtakin a ngai uh hi. Ahi zongin tu-a thu a pulak ciangin a aw neihzah uh tawh mite kiko-in, “Leitungah hih bang mi omsak kei un! That un! A hing dingin kilawm lo!” ci-in a awng uh hi. 23Mihonte hehlua-in awngkekgawp uh a, a puan uh suahin vanah lawnin, leivui zong van lamah a lawn uh hi. 24Tua ciangin Rom galkap mangpa in galkap huang sungah Paul a paipih nadingun thu pia a, bang hangin Jew mite hih bangin ama tungah hehin awngkekgawp uh ahi hiam, ci-in a theih nadingin a satsak hi. 25Amaute in sat dingin a hen khit uh ciangin Paul in a gei-a ding galkap bupa kiangah, “Khial hi, ci-in thu nangawn a kisit nai lo Rom mi khat na sat ding uh ngeina ahi hiam?” a ci hi. 26Galkap bupa in hih thu a zak ciangin galkap mangpa kiangah pai-in, “A bangci na hi hiam? Hua mipa, Rom gammi ahi hi,” a cih ciangin, 27galkap mangpa zong Paul kiangah va pai-in, “Rom gammi na hi hiam, hong gen dih in,” a cih leh Paul in, “Ka hi mah hi,” ci-in a dawng hi. 28Tua ciangin galkap mangpa in, “Hih Rom gammi suah nadingin sum tampi tawh ka lei hi,” a ci hi. Paul in, “Kei ka pianin Rom mi-a piang ka hi hi,” a ci hi. 29Tua ahih manin Paul thu a dong dingin a gei-a om mite a paikhia uh hi. Sikkhau tawh a khih khit ciangin Paul pen Rom gammi ahihna a phawk ciangin galkap mangpa zong lau-in a lunghimawh hi.\nUliante Mai-ah Paul Kipaipih\n30Jew mite in bang hangin Paul mawhsak ahi uh hiam, ci-in teltakin galkap mangpa in theinuam ahih manin a zing ciangin Paul a khihsakna sikkhaute sutsak a, siampi liante le upate thu kikupna a nei dingin a samsak hi. Tua ciangin Paul paikhiatpihin uliante mai-ah a dingsak hi.\n2 Korin nihna 5:7 Muhna hang tawh lungmuangin a om hi loin upna hang tawh lungmuang takin a om ka hi uh hi.\n2korin nihna 5:17 Tua ahih manin mi khatpeuh, Khrih tawh a kipawl ciangin mi thak suak a, a mi lui ngeina bei-in a mi thak ngeina a neita ahi hi. ( A thak a piang zo hi)\nkolose 2:6-7 Note hong honpa dingin Topa Khrih na sansa uh ahih mah bangin amah tawh hoihtakin kipawlin nungta un. 7Note tungah a hong kihilhsa bangin ama sungah zungthuk kha unla, ama deihna bangin nungta-in, na upna uhah khauh semsemin, lungdam takin om un.\nCovid ngah khit leh ngah nawn lo ih lam dang hiam?\nCovid ngah ma a lawp in, ih ngah khit teh lawp nawn lo cih zo om kha thei ding hi hang\nCovid in ih lawp na teng ong mek cip hiam, ong mek kei leh bel a na sia lua hi mai teh\nUpna aj kip in, upna ah khang in ki cing in om un ci hi\nGalati 2:19-20 Thukham tawh kisai-in ahihleh Pasian a dingin ka nuntak theih nadingin tua Thukham mah in kei hong thatkhin ahih manin Thukham tawh kisai thu-ah misi bang ka hi hi. Singlamteh tungah Khrih a kithah lai-in kei zong amah tawh a sikhawm ka hi hi. 20Tua ahih manin tuhuna ka nuntakna zia pen kei hang hi nawn loin ka sungah a hong om Khrih hang ahi hi. Tua hi a, keimah hong itin, keima a dingin a nuntakna a hong pia Pasian’ Tapa ka muanna tawh tu laitakin a nungta ka hi hi.\nih theih na in ih nuntak na ong khel lo hi\nTheih khit ciang in ah, vei na,gamtat na in ong zui hi\nIh nuntak na ki khel tak pi ih hih leh a thak nuntak na man ih hih ding thupi hi\nIh piang thak ciang in ah up na ah zung kha ding in , kip tawntung ding hi hang\nki khel na a om kei leh ,khang toh na om ngei lo ding\nNa nuntak na khel na mi te a ding teci a hi den ding in Topan ong deih hi\nIh nuntak na ih ki khel lam sia ten ih innkuan pih ten ong theih cih ding ki sam e maw\nNa hoih ding ih deih leh ih ut ta kei zong ih ki khel ding om hi ei\nA hoih ding ih deih a hih nak leh Topa ong sawl a hih leh ih ut lo pi pi zong ih sep ding zong om a, ih ut pi pi zong ih sep loh ding om hi\nPasian ong sawl zong tel a hoih lam zong tel a hih hang ,ih up het lo hang in ah ,a hoih a Pasian ong sawl a hih leh ih sep ding zong om ve ve hi.\nNa bukmun khan inla,\nna tenna puanbukte kizalsak in.\nCil bawl kei in.\nNa khaute sausak inla,\nna khetphimte khenkip in\nZeisu lo vantung gam tung na ding lam pi om lo hi\nih kha vak a hi lam pi a hi ,Zeisu in bang ong ci hiam\nSih na pan a toh kik ih Topa min phat tawntung ding hi hang\nTuni na nuntak na pen nang a hi nawn lo hi, Zeisu hang in a nunta hi teh tu a ki pan Topa ong nei sa hi cih phawk ding hi hang\nRev.Dr. khamno, Sunday Main Service


url: =A monu thuhilhding, innkuansung susiading in India pan US ah vadelhliang :: ZOMI DAILY\nposted on 7 September 2017 at 12:06 am Lomkholna: India, News, Sawltak, World\nInnkuansung nupa kikal ah kitotna, kam kinialna cihte pen aom theilua ahihi. Tuabang in innkuan sungah buaina khatpeuh aom ciangin apualam tutkhak hetloding hi a, innkong ihkansak khakleh buaina pen vengpak nawnlo hi.\nAhi zongin US gamsung aom pasal khatin a innsungah azi thu hilhzo kisalo ahih manin, azi thu ahilhsakding in India gampan in anu leh apa vaikhak mawk hi.\nTuapa minpen Devbir Kalsi kici a, amahpen kum 33 aphakhin khat ahihi. Devbir Kalsi ii anu apa tezong atapa in azaksak ciangin India pekpan in USA gamlam vanleng tawh lengkhiapah uh a, a monu uh thuhilhding in kuankhiapah uhhi ci’n Fox News te’n genkhia hi.\nAtapa te omna pen USA, Florida State sungah ahihi. US atun uhciangin atapa tawh athum un a monu pen kamtawh thuhilh bekthamlo, khuttawhzong thuhilhgawp uh cimawk hi.\nA monu minpen Silky Gaind kici a, kum 33 aphakhin khat ahihi. Tua a monu uhpen benggawp, phuaigawp uh ahih manin, apumpi tungah liamma vive tawh kidim hi. Tuabang in abawlsia apasal leh ateekte nupa avek un nung Saturday ni in Police te’n mankhia uhhi.\nAteekpa pen Jasbir Kalsi kici a, kum 67 phakhin hi. Ateeknu pen Bhupinder kici a, kum 61 aphakhin khat ahihi. Kum 60 valtuakkhin uh himahleh agitloh uh kamtuan nailo in, amonu uhpen US atun akipan thuhilh in, limbawlsiat mahmah uhhi ci’n Media te’n genkhia hi.\nA monu in athuakzawh mahmahloh ciangin India gamah aom anu apa te Phone tawh zasakthei a, tuapan in Florida Police Officers te’n theikhia in, abawlsia teng amankhia uh ahihi.\nA monu Silky Gaind pen tangek khat anei cisawnsawn a, a tangek tawh palik te’n honkhia in, kem uhhi.\nHillsborough County Sheriff’s Office te genkhiatna ah tuabang in akibawlsiat atheih ciangin Police Officers te tua innsung ah kilutsawm a, ahi zongin apasal leh ateek te’n alutding naphallo uhhi. Kongkhak asunglam panin kalhkhum uh himahleh palik te’n kalkhia in lutthei veve uhhi.\nPalik te genna ah apasal in azi pen tamveipi benggawp a, liamma zong tampi kimu cihi. A teekte nupa inzong nabenghuan in, apumpi, amaitang ah liamma vive dim cimawk hi.\nHih bangin abawlsiatna uh hangin abawlsia apasal, ateekte nupa mi 3 pen “felony battery, aggravated battery with a knife, false imprisonment and child abuse” cihtawh thu kilimbawl mahmahding cih kiza hi. Sawltak #zomidaily\nPrevious: Malaysia gamsung ah guta damiah kidop huai mahmah\nNext: ZBC Hymnal Singing Competition 2018 kibawlding


url: =Maitang Puakzia (Body Language) :: ZOMI DAILY\nposted on 19 January 2015 at 5:07 pm Lomkholna: Dalsianhung, News\nGam khangto te ah pilna pen lampi tuamtuam in kisin a, nam tampi in pilna khen in akhil-akhil in kisin hi. Science pilna sungah zong, nam tampi om a, Arts pilna sungah zong nam tampi om hi. Nam khat kiukiau tawh Ph.D dong kisin thei hi.\nTuate’ sungah Body Language ci-in maitang puakzia bekbek tawh Ph.D angah, tua pilna tawh mihau milian tampi om uhhi. Body Language icih pen Ei Zopau tawh maitang puakzia cilehang kitel pen hi. Ahi zongin tatzia hekzia agen nuam ihihi.\nThu genna ah:\nAdiak in mitawh kiho a thu igen ciangin, mit hahzia, luhekzia, khutvanzia leh pumpi hekzia tungtawn in igen thu dik maw/diklo, lungsim takpi maw/puatham tawh cihte i khinkhai ciangin maitang puakzia in 50% thu gen a, tat le hekzia in 25% thu gen hi. Kammal tungah 25% bek kingah hi.\nMipi’ mai ah:\nMipi mai ah thu gen khat in pheituam ipsung khawng sawk lenlan, kawng khawng len lenlan sa in thu hong gen leh mipi te zahtak apiak lohna namkhat alak ahihi. Tua banah mipi lak khawng khutme tawh hong kawk zanzan leh mipi te thupi sim phalo cihna alak ahihi. Lu khawng khuat kawmsa, ci khawng khuat kawmsa in thu hong gen leh a thugen te sungah zuau tawmtawm kihel cihna hipah hi.\nMi khat peuh tawh maitang kituah a iki ho ciangin, maitang mah sal gige a hongho ten hong thusim uh cihna kilang hi. Luzang pan khedawn dong hong et gualgual leh dalsianhunghong neumuh cihna kilang hi. I thu gen laitak hong tuh samsam leh ei gen lunglut lualo cihna kilang hi. Hong khuakhat san laplap leh mit khawng hongsuk san supsup ten i thugen te lunglut lo in um phalo cihna mit hek panin kilang pah hi.\nI dah mahmah laitak hong nuihsan luahluah a hong hehnem te pen ei dah banga hong dahpih zolo suak phot hi. I lungdam mahmah hun laitak a hong maigum ngeungau te pen hong lungdam pih tak zolo cihna kilang pah lel hi. Ei tungah alung kimlo khat aheh mahmah laitak hong nuih luahlauh leh hong thusim vetlo cihna hi a, hong tai gamgam leh hong thusim cihna hizaw hi. Hongit taktak ten hong maisak hi.\nPrevious: Jesu bek hi\nNext: Myanmar vai: Thangho leh Liando te unau Phone kihona ~ CS Khai\nThumaan tungah cihtakna


url: =Weather in Ma‘dan-e Zoghāl Sang-e Khātūn Bargāh Tehrān\nWeather forecast Iran Tehrān Ma‘dan-e Zoghāl Sang-e Khātūn Bargāh\nWeather in Ma‘dan-e Zoghāl Sang-e Khātūn Bargāh\nNow in Ma‘dan-e Zoghāl Sang-e Khātūn Bargāh +88°, light air 2.7 mph, northwestern. Clear sky. Atmosphere pressure is normal 1025 hPa. Dew point temperature +85°, relative humidity 86.7%, Ultraviolet index 0 - minimum, no protection required\nWeather in Ma‘dan-e Zoghāl Sang-e Khātūn Bargāh detailed 3 day forecast\nMa‘dan-e Zoghāl Sang-e Khātūn Bargāh\nNow 02:28 am, Fri, 23 Oct 2020


url: =Micah 1 (Micah 1)\n×1 2 3 4 5 6 7\nKamsangpa Micah sia Isaiah taw khanngual khat hi a, thangsang Judah ngam khuapino khat pan ahi hi. Saksang ngam in haksatna thuak tu hi ci in Amos son khol bangin Judah ngam zongh in thuak tu a, mihingte ii a etsat huai thumaan ngawlnate hu in Pathian in mihingte daan pia tu hi cisia Micah in he hi. Ahihang Micah ii kamsaanna in mai sangah lametna om lai ci thute a thiangtho zaw le a kitel zaw in son hi.\nHi laibu sungah a teptee huai thu in, Pathian khutnuai ah vannuai kilemna om tu; (4:1-4), David suan sung pan kumpi lian khat hong pian natu le ngam sungah kilemna hong puak tu son kholna; (5:2-4); le (6:8) sungah a tom in a at thu sia Israel kamsangte ii son tu thu, “Pathian in eite bang hong tangkal ziam cile: a maan sep tu, a kip ki itna lak tu, taciang kiniamkhiakna taw in ih Pathian taw kithawl khawmin nuntak tu” ahi hi.\nIsrael le Judah tungah, thukhenna 1:1-3:12\nA ngei bang hi kikna le kilemna 4:1-5:15\nKidop natu le lamet natu thupuak 6:1-7:20\n1Judah ngamah kumpi Jotham, Ahaz le Hezekiah te a maan laitak, Moresheth khua mi ahi Micah tungah TOPA in hi thu puak hi. Samaria le Jerusalem taw kisai in Micah tungah TOPA in hi thute lak hi. *1:1 a. 2Kum 15:32-38; 2Khang 27:1-7; b. 2Kum 16:1-20; 2Khang 28:1-27; c. 2Kum 18:1-20:21; 2Khang 29:1-32:33.\nSamaria le Jerusalem atu Kaala\n2Hi thu ngai vun, no ngamte theampo awng;\nsimleitung a teang mite theampo awng hi thu ngai vun!\nVaanglianpipa TOPA in\nnote langpanin tetti pang tu hi.\nNgai vun! Ama in a vantung biakinn pan son hi.\n3TOPA sia ama mun thiangtho pan hong pai hi;\nama hong paisuk tu a, mualpite dawn ah vak tu hi.\n4Taciang meikhuk sungah khuainun a tuithap bangin\nmualpite ama nuai ah tuitham tu hi;\nMualnote tung pan tui luangsuk bangin\ntua mualte kuam sungah luangsuk tu hi.\n5Hite theampo tung tu hi, banghangziam cile Israel mite khialin, Pathian langpan uh hi. Israelte ii langpanna sia akua ki mawsiat tu ziam? Ngambup khuapi mama ahi Samaria hi! Akua in Judah ah milim biakna taw khial ziam? Jerusalem ama mama hi! 6Taciang TOPA in, “Samaria sia ngam tanzau nin kholna mun sapit ngui ciin natu mun ka suak sak tu hi. A khua sungah suangte zongh kuam sungah ka sungsuk tu a, a khuapi phungkawngte ka kilangh sak tu hi. 7A milim manpha theampo a bebekin ki suzan tu a, biakinn sungah pumpi zuak numeite tungah a kipia nate theampo mei taw kihaltumin, a milimte theampo a kinusia ninthuk suak tu uh hi. Samaria in hi vanh ninte a pumpi kizuakna taw nga a, tu in a ngalte in tua vanh ninte mun theampo ah a om biakinn pumpi kizuakte atu in pua tu uh hi,” ci hi.\n8Taciang Micah in, “Hi sia hu in mauin ka kap tu hi. Ka khuangaina ka lakna in peangdap thua ngawl, puan silh ngawlin ka vak kakoai tu hi. Ngam ui bangin ka haam tu a, kalauh vacim bangin ka tau tu hi. 9Samaria ii liammate kidam sak thei ngawl hi, taciang Judah zongh tabangma in thuak tu hi; lalcipna sia, ka mite tenna Jerusalem kongpite mama ah theng zo hi,” ci hi.\nNgalte in Jerusalem Neak\n10Gath a om ih ngalte tungah ih ngallelna thu son heak vun; na kaa uh mu sak heak vun. Beth Leaphrah mite awng na thinkiamna lakna in leivui sungah kilumliik vun! 11No Shapir khua mite awng, maizum le pum nguakin ngamdang ah saltang vun. Zaanan ah a teangte a khuapi sung pan pusuak ngam ngawl uh hi. Bethezel mite mauna na zaak uh ciang tua munah buhna om ngawl hi, ci in na he tu uh hi. 12Maroth mite in huna a nga natu ngakla mama uh hi, banghangziam cile TOPA in Jerusalem khua paam dong ah siatna theng sak zo hi. 13Lachish a, a teang note awng, na siphute leangte tungah khit vun. Note in Israel mite khialna na zui uh a, tabangin Jerusalem na khial sak uh hi. 14Tu in Judah mite awng, Moresheth Gath khuapi tungah mangpha thaak tavun. Israel kumpite in Achzib khua pan huna nga ngawl tu hi.\n15Mareshah mite awng, na khuapi a la tu ngalte khut sungah TOPA in no hong aap tu hi. Israelte ii lampuite pai in Adullam suanghawng sungah buu tu uh hi. 16Judah mite awng, na it patangnote atu in khuangai in na sam uh meettan vun. Vaciik bangin lutol in om vun, banghangziam cile na patangnote sia ngamdang ah sal in no kung pan kila tu hi.


url: =The role of the Institute of Information Technologies and Learning Tools of NAPS of Ukraine in informatization of educational space -\nThe role of the Institute of Information Technologies and Learning Tools of NAPS of Ukraine in informatization of educational space\nЛещенко М.П., Яцишин А.В. Про ІІТЗН НАПН України_ЗБІРНИК до 15 річчя.pdf\nThe article analyzes the role and activities of the Institute of Information Technologies and Learning Tools of NAPS of Ukraine in the process of Informatization of Education and Science of Ukraine.\nICT, Institute of Information Technologies and Learning Tools of NAPS of Ukraine, informatization of education, work experience.\n07 Sep 2015 17:44


url: =GUITE TANG THU (History of Guite) - Laibu Saal\nHome > Thuluui/Articles > GUITE TANG THU (History of Guite)\nGUITE TANG THU\n(History of Guite)\n1. Songthu leh anaunu Nemnep kiteng:\n2. Nemnep in mang lamdang man:\n3. Nemnep nausuak:\n4. Naumin phuak:\n5. Ni pan a piang Guite:\n6. Guite leh Thahdo ki unau ahihna:\n7. Cimnuai-ah Guite hong khanna:\n8. Cianlai-ah Songthu:\n10. Gui Gen:\n13. Guite in Cimnuai a nusiatna:\n1) Bangkua sung:-\n4) Galvai sa vai:-\n6) Upa vaihawm:-\n7) Siampi pal am:-\n14. To neih kipatna:-\nA zom ah:\n1. Tedim khuasat Guimang\n4. Thanggo’ tangthu:\n1) A ki thah sawmna:\n2) A ki thah sawmna:\n5. Aigia-ah Thanggo:\n6. Sialthahah Thanggo:\n7. Lamzang innpi Thanggo:\n9. Tedim gam piangsak Pumgo:\n10. Paihte min puakna:\nApril, 1986 Kaleymyo.\nNidang lai-in ih pute Tibet gam panin lal khia-in mun tuamtuamah bu sa kawikawi-in na om uh hi. Hun khat ciangin, Kawlgam lu lam panin lutsukin Tuikaang dung zui-in Gunkhawm na tung uh hi. Hih mun tengah innkip lokip taktak na nei mello uh a, leihawm sung, suanghawm sung peuh na bel uh hi. Tua ahih manin Zomite KHUL apiang kici uh hi. Kawlgam sungah hun sawtpi sung a ten khit nungah Shante hong khang uh a, tua ciangin Zomite in mualtung gam ki zuan hi. Taaksat khua panin CIMNUAI khua ki zuan hi.\nTua bangin khuakip hong neih khit uh ciangin, Pu Songthu in, Taaksat panin Cimnuai hausa semin Zomite na makaih hi. Songthu in a zi tawh hun sawt sim a ten khit nungah ta neilo-in om hi. Tua thu hangin a ci man ding lau ahih manin a zi’ kiangah hih bangin thu gen a, “Mi dang zi-in nei leng nang hong simmawh ding uh hi, tua ahih manin hih ka sanggamnu tenpih leng nang’ adingin hong hoih zaw ding hi,” ci-in lungkim sak hi.\nTua banga azi a lungkim sak khit ciangin anau nu Nemnep tawh lo giak khawm uh hi. Songthu in anaunu’ kiangah alungsim teng leh a ci man khak ding adahna thu teng genpihin a unau-un kiteng dingin hong thukim uh hi. Tua a lo giahna mun in Aisan lui gei ahih manin Aisan lo a kicih banah Aisante nupa ci-in ki ciamteh hi.\nNemnep pen a melhoih, a tha kicing simsim khatin ki gen hi. Nemnep zong asawt lo-in nau hong paai a, a nau paai sungin mang lamdangdang aman thei zel hi. Zan khat amang in a huan sunga Hual singpi heng sung nisuak in kap lela hi. Tua ni zang gui pen taang pha mahmah a, sakhitui hup bangin hual heng sung a sun hi. Tua bang mang lamdang amat ciangin lamdangsa-in Songthu’ kiangah a gen hi.\nSongthu in tua thu a zak ciangin, “Thu lamdang khat hong ki hilh hi kha ding hi,” ci-in, huankhanga Hual heng sung a va et leh Nitui ai, aktui cia apha suangvom kilkel khat a mu hi. Tua ni tui ai Songthu in aksi a nuh pah hi. Tua ciangin taangbem tungah koiha, “Hih ni tui ai in hong siam ding ahih manin, ih bia ding hi,” ci hi. Tua ni tui ai a kep ni vua kipanin a lamdang mahmahin a masuan uh daupaina a om lam Songthu in thei hi. Tua ahih manin ni tui ai kipatna leh biak kipatna a hi hi, ci-in ki ciamteh hi.\nZan khat Nemnep in mang khat man leuleu a, amang sungah zingsang tunga ni suak panin a taang pha mahmah ni vang in taang bem tunga kikoih ni tui ai a tan leuleu hi. Tawmvei khit ciangin tua ni tui ai naungekin piangin nakpi-in a kap hi. Tua naungek la dingin a thawh leh a khanglo hi. Hih amang lamdang zingsang ciangin Songthu’ kiangah gen leuleu hi. Songthu in, “Ni in hong siam taktak hi ding hi,” ci-in a ngaihsun hi.\nNemnep in zan khatin mang lamdang khat hi bangin a man leuleu hi. Amahmah huan sungah um gui-in apo hi. Tua umgui zam in inn sung teng a khuh hi. Tua um gui tungah umgah hoih mahmah khat gah a, anun kawi sathau biing tawh kibang hi. Tua um gah pen ni vang taang pha mahmah in meikawm panin taanin nakpi a tei tawh sut bangin a sun kham hi. Tua ciangin tua um gah hong kitam kham a, naungek khat pusuak khia-in a kap hi.\nKhatvei Nemnep in mang lamdang khat man leuleu a, amang sungah nisut laitakin ihmu-in a ki ngaihsut sungin, zana aksi ekkia tawh kibang pian khat, ataang pha mahmah vantung panin kia-in ama tungah a tu hi. Tua ataangpen in amah a khak ciangin asi ding zahin lau-in a awngkhia hi. Tua a awt in amah phawngin a khanglo hi.\nTua bangin mang lamdang tuamtuam a mat a sawtlo-in Nemnep in tapa khat hong nei hi. Nau a suah ciangin Songthu zong nuam mahmah a, “pasiante in cimang lo dinga hong siam hi, khan’sau henla nuvak, pavakin piang hen,” ci-in Thupha pia hi, kici hi.\nHausapa Songthu in tapa a neih ciangin, nuam lua ahih manin naumin phuak dingin a upat pihte a khawm hi. Naumin a phuah ma-un Nemnep in amang lamdang mat teng upate’ mai-ah a banbanin gen hi. Upate in zong lamdang sa-in, “Hih naungek in ni tawh kizopna thu nei hi,” ci-in ngaihsun uh ahih manun nau min dingin ni gui pan apiang hi cih deihna-in “Guite” phuak ni a ci uh hi.\nHih Nemnep mang sunga thute’ hangin ni in hong siam hi, Tua ahih manin hi bangin ni tawh kizopna ih nei hi, ci-in ngaihsun uh a, nidang lai akipanin Guite in ni pan a piang hi hang, ci-in ki gen hi. Hih thu siksanin Nampi’ ta ni in siam hi cih thu Zomite’ sungah gen belin ki nei hi.\nNemnep in tapa Guite a neih khit ciangin a sawt lo-in Songthu in a zipi tawh ta a nei hi. Tua banga a zipi’ sungah tapa khat hong suah khiat ciangin a zi a itna leh azahtakna alahna a hih banah ngeihna man khat ahihna hangin Guite inn luahsak lo-in a zipi’ ta a luahsak hi. Hih a zipi’ tate in Thahdo-te a hi uh hi. Tua ahih manin Thahdote in apiang masa Guite in inn a luah loh hangin ih u hi ci-in zahtakin sa agawh uh ciangin a cingsa (Sacing) pia ngitnget uh a, tu ni dongin ngeina-in a zang uh hi.\nGuite in aneu lai pan a pil vang a teitang khat hi a, a khan gualte tawh a kimawl ciangin a gualzo pen tawntung hi. A khan’ gual sungah buangual a hawm ciangin a zo penpa ahih manin makaipi a sem pah hi. Tua bangin a neu akipan ngal hat pah a hih manin agol ciangin zong sa beng tawntung a, sa minthang tampi apa’ kiang a tun hi. Tua ciangin apa in muang mahmah a, inn sung bangkua vaihawm leh thudot belin a nei hi. “Galman, sakap a mi’ tungah tuanna in Nampi suahna hi,” ci-in ahilh hi. Tua bangin Guite in amuanhuai tangval khat hong hi a, apa in zi a guan pah hi\nGuite in pasal muanhuai khat a hong pian ciangin Songthu in Cinnuai khua nusia-in lal khia a, Cianlai khua asat hi. Hih thu Boo Siing Khuakhai’ gelhna suangpi mualsuang a kici laibu sungah: “Songthu in Cimnuai khua panin hong lal khia-in Tualphei tui ne-in Cianlai, Saizaang khua-ah teng hi,” ci-in kigelh hi.\nSongthu alal khiat khit akipanin Guite in Cimnuai khua-ah Hausa a sem hi. Hawm leh gen siamin khua leh tui uk zia siam ahih manin khua zang bup in ankhing khamin nuam a sa uh hi.\nGuite in tapa khat a nei hi. Tua atapa pen ni pan piang ahihna bulphuhin Nigui a phuak hi. Nigui in pianpih sanggam nei kha ahi zongin ki theilo hi. Khangluite in inn luahpa’ min bek na ciamteh uh hi. Tulpite in inn luahpa’ min bek tawh na phuisam uh ahih manun nauzaw tampi’ khang kikan zo nawnlo hi. Nauzawte in tul a khen uh ciangin a tul khenpa’ khang panin na pan leuleu uh ahih manin, khanggui kanna haksa mahmah hi. Guite in tapa Nigui a neih khit ciangin si a Cimnuai khua-ah kivui hi.\nNigui in tapa khat nei a, amin dingin Guigen a phuak hi. Nigui pen Cimnuai mahah si-in kivui hi. Guigen in apa’ hawm leh gam’ teng luahin Cimnuai mahah Hausa semin amang hi.\nGuimang in zong apu leh apa’ hawm leh gen teng mah hawmin amang hi. Tapa a neih ciangin amin Guimang a phuak hi. Guimang akhan ciangin, khuakim khua pamah khua kisat kawikawi zo hi. Songthu in Cimnuai panin alal khiat nungah mi pawl khat zong mundang zuanin a pem uh hi. A hih hangin Cimnuai khua mah khuapi-in nei a, Guimang hawm lehna sungah om ciat uh hi. Tua ahih manin Guimang in:- Khuakim a min siahin dem lo, ka khua cimtui tungah ka vang kammei sang lah sazawnge, na ci hi. Hih la pen khanglui la hi a, a bul leh adawn neilo a kisa a hi hi.\nGuimang in tapa Mangsum nei hi. Tua bangin Cimnuai khua-ah nuamsa-in a om khit ciangin hawm leh gen zo-in si a, Cimnuai khua mahah ki vui hi.\nMangsum in apa’ sih khit ciangin nu leh pa’ min leh za akipanin neih leh lam teng luahin hawm leh gen siam ahih manin, khua leh tui in muangin kim leh pam in zong a bel uh hi. Pu leh pa’ ngeina leh biaknate puahin hahkat mahmah a, mi khempeuh in itin muang uh hi.\nTua hunin Mangsum in la phuak a:-\na) Pu von thang aw ii kasualna omlo, sunni sang lahsa zawnge,\nb) Sun ni sang lah sa zawnge melmak tengin sih khum bang hong zuan nah e, na ci hi.\nMangsum in tapa Tuahciang nei-in a si hi. Pu leh pate mah bangin Ciimnuai-ah kivui hi.\nMangsum’ sih ciangin atapa Tuahciang in Cimnuai khua-ah teng hi. Tuahciang’ hun ciangin khua sung, gam sung ki ukna leh sihni nopni a khua sung ki zopnate puahpha-in ngeina kip apiang sak hi.\nSihni nopni a bangkua sungah nasem silbawl dingin dongta kici mi pawlkhat kiseh tuam hi. Tuate in Thallohpi kici sanggam pi, bangkua pipa khat kikoih hi. Tua zomin Thusa hai tawipi, kici tanu pi leh tanu naulai, tanu thumna haihawl, Pu, nuphal, sanggam, zawl, ci-in adawldawlin pan mun sehna nei dimdiam uh hi.\nKhua leh tuite a ci adam theih nading ngaihsutsakna-in Siampu, Khongkhai, aisan cih bangin dawisa siampu anamnamin kikoih hi.\nKhua mite tu zat hei zat leh Teipi, namsau, galhiamte asek dingin aveng sungah siksek khat ciat akoihsak hi.\nGal leh sa-ah amakai dingin galhang pasal kimkhat akoih hi. Tua mite in gal vai sa vai-ah makai uh a, galkap maang a omsak uh hi. Galbeng sa bengin a kuan uh ciangin galmai phu dingin a koih uh hi. Upate vaihawmte zomin zahtakna angah mite a hi uh hi.\nUpa vaihawmte tawh kopin na sem a, mipite in sep leh bawl ding vaihawmna a om ciangin khua sungah tangko-in a zang uh hi.\nHausapa’ thu dot leh vaihawmte a hi uh hi. A vengvengah upa koih a, ukna za pia hi.\nMi khat a sih ciangin ki mawk koih theilo a, biakna ngeina cing tawh vui kul hi. Tua bang ngeina sem dingin langkhen ki tuamkoihin, tua pa bek in misi kivui nading lang khen thei hi. Tua mah bangin khuangtum teilek cih bangin zeksa sem ding mi atuamin kikoih hi. Tuate lo-in si kivui theilo hi.\na) Ka khuamual pi aw ci’ng, Cim khua mualpi aw ci’ng, seino ka thah lu aw lelah phual va bangin tuang nahe”, na ci hi.\nTuahciang in Geltui khua-ah nuamsa mahmah a, galman sakap bek hilo-in a khing asa zong kham hi. Tuahciang, Geltui khua-ah tek sih hi, ci-in kiciamteh hi. Tuahciang in ta pasal Lamlei leh Hauzel nei hi.\nNgeknguk khan kipat ciangin tanglai a apu Lamlei in agalmatte’ sung pan apiang Khupthangte unau teng inn leh lo guan hi. Tua banah bangkua kizopna ngeina khat tawh a paikhia sak hi. Ngeknguk in, “ Tute aw, ih ki-it ih ki ngaihnate amang lo dingin pusa na thoih uh ciangin dawithoih saliang nong puak ding uh hi. Tua bang hi leh na tel na ziak uh a nene ka hi ding hi,” ci-in gen hi. A tute in zong tua mah bangin pusa athoih uh ciangin saliang ziak a puak tawntung uh hi. Tua banga apuak zel uh saliang pen “to” sa na kici a tua akipanin “to” hong piang ahi hi. to kici pen zawhthawh thu tawh apiang pawl khat a om tei hangin, a tam zaw kikep kikhualna pana hong piang a hi zaw hi.\nTonlun asih ciangin a tapa Govum in pu leh pa mah bangin Kalzangah hausa a sem hi. Galsiamin galhang ahih manin khuakim khua pam simin zo kawikawi a azawhna khuate-ah taangseu leh saliang a kai hi. Govum kalzang khua mahah si-in kivui hi. Govum a sih ciangin atate in hi bangin la a phuak hi:-\na) Puvon thang leh thawm ii zuapa miliam hong sing omlo,\nb) Tungthang vanpi’n mei hong sing hi e,\nTanglai-in Guite mah na mang pen a, tua khit ciangin Thawmte in na zo hi. Tua ahih manin Govum in, “Ka pu ka pa leh Thawmte hong ban, hong dem zo omlo a, ih tungah vanpi bek mah hong demzo om hi,” ci-in a kisaktheihna la a hi hi.\nTonmang in apa’ sih khit ciangin pute apate mah bangin Kalzaangah Hasaupi sem a, pu leh pa’ gam’ luahin amang hi. Pu leh pa’ ngeina bangin taangseu, saliang a kai hi. Khawhsa an leh tui khamin om a gal ai-in sa a ai hi. Pu leh pa’ ngeina teng khempeuh a zo hi.\nTonmang in Kalzangah a vaihawm hunin Saizang leh Dimpi khua-ah Tawmbing leh Gualnamte Hausa-in na om uh a, Guite pawl tawh a kinai uh hangin a kiho thei kei uh hi. Atawpna-ah Guite pawl in Pawihang tawh kopin Mangvumte pata na simin na zo uh hi. Dimpi pen Guite’ khut nuai-ah om hi. Mangvum in khua a nusiat ding ciangin la na phuak a:-\na) Alci tui leh Dimtui vangkhua ngai lo bangin tuang nu sia’nge,\nb) Lai-ah na e ngilhloh ding aw, khuai bang han na’n lawm sa’nge” a ci hi.\nTonmang in, Guimang, Guiluah, Mangkim, Mangzilte a neih khit ciangin si a Kalzang khua-ah kivui hi.\nGuimang in a neu lai-in, pawl huai-in alawm agual tawh aki pawl thei mahmah hi. A lawm a gual in zong apahtak mi khat a hi hi. Asanggamte tawh a khan kim tak ciangin galbet hat mahmaha galman sa manin minthang hi.\nTua bangin galbeng sa bengin a kuankhiatna lam uhah mun hoih khat tuak uh a, mualdung tawnin a velvel uh hi. Guimang in tua munah khuasat ding a ngaihsun pah hi. Ni khat ni ciangin upa vaihawmte samin munthak, gamthak, zong dingin a vaihawm uh hi. Gam en dingin kuankhia uh a, amun a tun uh ciangin leitang omzia, nisuah nitum ziate hoihin gal pan nadingin mun tanzau a, khua nuam khat suak thei ding hi, ci-in a lungkim ciat uh hi. Tua ciangin tui omna zong uh a, tui nek ding zong kicing hi, ci-in a mu uh hi. Bual lianpi khat tuak uh a, tua bual gei-ah khawlin kamkumna anei uh hi. Tua bangin tu khawm a kamkumna a neih laitakun nitaang sungah tua bualtui huih in mutin a tee dimdim tua bualtui a mu uh hi. Tua bangin bualtui a tee dimdim amuh uh ciangin upa khat in, “Hia tui zaw a tem dimdim mai mah,” a ci hi. Gam kuan teng in hih munah khuasat ding thukim sa-in inn lam hong zuan uh hi.\nInnngakte in zulupin vok tuk thum khat gawhin na vai tut uh hi. Zunek annek khit ciangin innngakte in, “Na gam et uh a hoih hia?” ci-in dong pah uh a, gamkuante in, “Khesuih tuak lo liang om kei ung, gulsia tangsia zong tuak kei ung, amun ahih leh amin “TEDIM” ih phuak kei diai,” a ci uh hi. Tua akipanin Tedim ci uh a, Guimang in ami teng tawh Kalzang panin Tedim khua a sat hi. Tua bual gei a mual pen vansangdim ci uh a, tu ni dongin kici lai hi. Guimang in Tedim khua-ah Hausa semin avai hawmna khempeuh ama pai hi. Guimang in tapa Vumsum, Thangpau, a nei hi. Guimang in hawm leh gen zo-in Tedim khua-ah si-in kivui hi.\nTedim khuasat Guimang a sih ciangin ata u pen ahi, Vumsum in gam luahin Tedim khua mahah amang hi. Tua hun tawh kituakin Saizangah Gualnamte Phungmang in Hausa a sem hi. Dimpi khua-ah hausa bei ahih manin Vumsum in a uk hi. Saizang hausa Phungmang tawh ki ho thei mahmah uh a, sep leh bawl hawmna genna-ah kuamah a ki nawngkai sak omlo-in nuamtakin a mite tuak uh a uk zo uh h. Phungmang in Saizang khua-ah Hausa-in lian a, a neih alam a khawi a gulh zong ci pha hi. A aklui kum khawi khat lian mahmahin sakhi cia pha kici hi. A khuan ciangin ngaih mahmah a, Saizang inn zathum bang pha hinapi in tua aklui khuanin phawng zo hi.\nA khua papi khat in la na phuak a:-\na) Phungmang na laang lam aw e, Gil bawhal aw maimit siing mawnge,\nb) Gahliang thel bang tho inge, sesum lam tawh deih zongin cianlai lamsam bawhal khuansiam saitui zathum phawng aw e, …a ci hi.\nVumsum’ khan’ sungin Dimpi leh Saizang khua ama huam sungah a koih hi. Vumsum in pu leh pa’ gui zui-in gal leh sa ai-in a om hi. A sanggamte tawh gal beng sa bengin a kuan zelzel hi. Khatvei tua banga a kuan nalam uh panin a naupa Thangpum na gamlek lua ahih manin Manlunte Lang Hlun in Thangpum lim takin thu a dot khit ciangin hi bangin thu a zasak hi, “Thangpum ka hing mat hi, a nei na om uh leh hongkan un,” a ci hi. Tua thu Vumsum in a zak ciangin asanggam dang teng tawh Lang Hlun’ kiangah vapai uh a, a ngetzah dangka pia-in a tankhia hi. Lang Hlun in dangka khaikhat (Pawta nih) ngen hi, ci-in ki gen hi. Vumsumte unau teng Langhlun’ kiang pan a din khiat ciangin Langhlun in mangpha khakin, “Simta Zota ka thah loh ka mat loh om sih, Guite Thangpum kong mat in, ka cimawh hong hu dildel mah ei,” a cih leh Thangpum zong ki hei-in, na cimawh na dong hong hu mah ing, na zi’ su ka luk tawh kituak lah kei,,” ci-in dawng kik hi. Tua ciangin Langhlun zong hehin thakhatin delh pah a, a sangkil a tun laitakin akawl zal (Thungkuah) gui panin manin inn sung lamah Thangpum a kai kik hi.\nTua ciangin buaikik uh a, Langhlun in, “Hawmsa, gensa teng hawm loh gen loh suak hen: Thangpum nong tat kik kei uh leh ka hing khawi kei ding hi,” ci-in a nuai ateng a ngen hi.\n1) Takok asau lam 9,\n2) Sakhi kaang khat,\n3) Dopi kha a po patung khat\n4) Aliam abai omlo miksi huanghua theikuang dim (theikuang cih pen gua pum kibawl um tang a kizang a hi hi.)\nThangpum nusia-in Vumsumte in asanggam dang teng tawh inn lam zuan uh a, a inn a tung uh ciangin a thu ala teng a nu’ kiangah ako uh hi. A nu zong dah mahmah a, “Tate aw, tua bang ahih leh Dopi kha a po patung leh huanghua thei kuang dim pen ke’n hong zong ning in, no.sakhi kaang leh Takok lam 9 va zong un,” ci hi. Vumsumte unau teng zong gam kuan pah uh a, gammang tulak a va zon uh leh singsang dawnah takok teh dawk agal muh petmah uh hi.\nTua takok omna lam zuan pah dildel uh a, a kiang a tun uh ciangin alim et uh leh, hualsing heng sung zui-in a po a hi hi. A bul panin sattanin dok pah uh a, lam ateh uh leh lam 9 pha takpi hi. A kisam lai sakhi kaang beng dingin a zan tam uh hi. Tua ciangin a gamvakna khatah sihkhuk khat a tuak uh hi. Tua sihkhuk pang pah uh a, sihkhuk zuanin sa namcin hong pai-in akap ngam kei uh hi. A hi zongin adeih pen uh ahi sakhi kaang hong suak thei mahmah lo hi. Cih nading theilo a lungkham a a om laitakin a ni 9 ni petpet ciangin zingsang phalvak tungin sakhi kaang khat hong suak takpi hi. Vumsum in zong a lungsim sungah, “Ka siam ka sa in hih sakhi kaang na khin in,” ci-in kap a aman takpi uh hi. Nuam lua uh ahih manin lawhcing takin a unau-un inn lam a ciah pah vingveng uh hi. Amaute’ gam kuan kalin anu in zong ahuan sung a om tungtun khat tui a buahbuah leh, dopi kha hinapi-in patung hong po mawk hi. Zuha sa-in theikuang sungah guanga, (tangnuai) singnuai khatah koihin huanghua in zu gimnam a zak ciangin bawk a, asung dimin a lut hi. Tua ciangin theikuang hubitin ala hi.\nSakhi kaang pen a hih leh ahing lai-in ki tun theilo ahi manin, avun hawkin keusak uh a, asa teng aphei aliangin tuisa-ah butin amat zawh uh a ni thum ni ciangin avan dang teng tawh Langhlun’ kiang a tun takpi uh hi. Langhlun in zong ngah zolo ding a a up hinapi tua banga Vumsumte unau in anget teng kimtakin inn hong tunpih theih ciangin lamdang sa mahmah a, “Na sanggampa uh na tatkhiat nadingun na siam na sa un hong huh mah e,” ci-in Thangpum khahkhia pah a, Vumsumte zong nuamtakin Thangpum tawh inn lamah a ciah uh hi.\nVumsum in hawm leh gen siama a u leh anau huai-in khua leh tui in zong itin vang a nei hi. A hi zongin anau tum pen Thangpau in a u Vumsum haza sim giugiau den hi. Khatvei Vumsum a u anau teng tawh phungzu ne-in ni khat tawntung a tu khawm uh hi. Vumsum in zu kham lua ahih manin, a u anau teng a ciah khit ciangin lupna zuanin a ihmu pah hi.\nTua banga Vumsum in a zukham luat lam anaupa Thangpau in a theih ciangin heipi khat tawh kuansimin khuaphawk lo a naksia daldal a om Vumsum’ lutang to sukin si taktak ding hi, ci-in a nusia hi. Inn sung a omte in, “Gal om hi,” ci-in kiko uh a, adelh uh hangin kuamah a mu kei uh hi. Vumsum ahih leh alawmnu kawi bikbekin alawmnu in a lu tungah atau nga-in a ihmu a hi hi. Tua hun lai a a nei zaw deuhte in azat ngei bangin azi in tau kualpi bulh ahih manin tua tau kualpi Thangpau in to kha a Vumsum silo-in liam bek hi. Thangpau in a upa silo-in liam bek a hih lam a theih ciangin kisuangin lau ahih manin Lushei gam lam zuanin sak lamah a tai suak hi.\nVumsum in asanggampa ummawh lo ahih manin, “Pawite in galguk a hong suam hi ding hi,” ci-in ummawh hi. A zingsang ciangin Vumsum in, “ Ka si ding hiam ka hing ding hiam ka tel nadingin mual hong ensak dih un,” a ci hi. Atate in Vumsum innka-ah tuah phei uh a, “Tute aw, mualmong mu theilai ka hih manin ka si kei ding hi, hoihtakin hong kem u,” a ci hi. Tua hunin beh leh phung dang tuamtuam tawh kitung khawma Phaipite twh zong ki teng khawm hi. Tua bang a Vumsum kep leh khual a hong om ciangin Phaipite in, “Ko mau ka pu uh ka kem ding uh hi,” ci-in inn nung inn mai-ah lum leh tei tawh a cing tawntung uh hi. Tua banga Phaipite in a kep laitakin khat in ta nei a, Tua pa in ka ta’ min Vumsum ka pia ding hi, ci-inVumsum in, “Tute aw tua bang a kei hong pia ding na hih uh leh, sun leh zanin nomau mah in hong cing den, hong uum den na hih manun “Sum uum” deih ing,” ci-in Sum uum a phuak hi. Tua Sum uum’ suan leh khakte kuate hi ding hiam cih ki thei kik zo nawnlo hi. Vumsum in amah asuam pawi gal hilo-in asanggampa ahih lam akhua nungah athei hi. Vumsum cina-in si a Tedim khua-ah kivui hi\nVumsum asih khit ciangin a tapa Mangpum in a pu apa’ gam luahin Tedim khua-ah a mang hi. A pu a pa mah bangin galman sakapin a than loh hangin midangte in zong zogawpin ki gen lo hi.\nApa’ khan sungin Saizang hausapa Phungmang tawh ki ho thei mahmah hinapi in, Mangsum’ khan ciangin ki ho thei nawnlo uh hi. A sawt ciangin kido uh a, Mangpum in a zo hi. Phungmang in zong nuamsa nawnlo ahih manin Saizang pan lal khia-in hi bangin la a phuak hi.:-\na) Saitui ka vang khua aw e, tam diudeu,\nb) Luah loh a gam bang amang khong ding aw e, a ci hi.\nPhungmang in Saizang a nutsiat ciangin Thawmte Mangsum in Hausa a sem hi. Mangpum in tapa Vummang nei a, adang a om zongin ki theilo hi. Tedim khua-ah cina-in si hi.\nGuilun’ tate Lammang leh Thanggo a hi uh hi. Guilun in sihsan baih ahih manin tagah hi uh a, a nu in Tedim panin lal khiatpihin Bumzang a nua lam Manlunte a belhpih hi.\nBumzaangah a om lai-in a lawm agualte’sangin tei zaw, hatzaw, den a hih manin Hausa upate in, “ Hih naupang hong khangto leh mai lamah lelh penin hong om kha ding hi,” ci-in a kikum thei zel uh hi. Tua ciangin Lammangte unau sam uh a, “Tu ni-in ken lamah zapeng la ni,” ci-in a zol uh hi. Lammang leh Thanggo in zong a zui pah uh hi. Tuahpi ken a tun uh ciangin Lammang ken kilah a din laitakin sawn khia uh a, Lammang ken kia-in a si hi. Thanggo in tua banga a upa kenah a sawn khiat uh a muh ciangin, tai pah vingvenga, a delh uh hangin a pha zo kei uh hi.\nThanggo in tua bangin a lauhuai sungah a om hangin, belh ding dang neilo a hih manin, a nu tawh Bumzang khua mahah a om suak uh hi. A gol ciangin Manlunte’ sung mah panin nungak khat a zi dingin a nu in a pi sak hi. Tawl khat sung a ten khop khit ciangin kilem lo-in a ki khen kik uh hi. A sawt lam ciangin a pu Manlunte in vaihawm uh a bangbang a hi zongin, Thanggote nupa gawm kik ni in, ni khat ni ciangin Zo ngeina bangin tong sak ni,” a ci uh hi.\nA vaihawm mah bangun Thanggote nupa kiteng sak uh a, a sawt lo-in a tong sak uh hi. A kipat nitakin tual meikhu-in lam hong pan uh hi. Pawl khatte in lamlam uh a nopsak tuak mahmah uh hi. Thanggo zong bangmah ngaihsun lo bangin kibawl khem a, ahih hangin mite’ omzia leh a mit hek uh a en cik gige hi. Kim khatte lamlam napi upa kim khat sumtawngah ki huau simin hawm leh gen nei bang kek khat a a om mu hi.\nMite’ mit hek zia a hoih loh lam a muh ciangin, Thanggo zong kidawm pahin mite’ lakah kihelin a lam nuam nawn kei hi. A pute in Thanggo thupi bawlin puandum silh sak uh a, akgia totsakin innka dawnah zu atep sak hi. Tua bang hun sungin Thanggo in, “Hih mite in nidang hun lai a mah bangin hong sawm nuam uh hi,” ci-in phawk a, taikhiat sim ding bek a ngaihsun hi. Thanggo pen a kigingsa a om den a hih mah bangin, innka dawnah zutep dingin a kisawl peuh ciangin inn sunga nuai suk dak la simin a puan nuai-ah zu a tep kawmin asel sim hi. A zu tep kawmin innka nuai-ah a nuai suk dak khia sim hi. Tua khit ciangin a akgia leh a puandum zubel silhsakin mite’ muh loh kalin innka nuai-ah tuak sukin a tai khia vingveng hi.\nThanggo om nawnlo a hih lam a theih uh ciangin dah mahmah uh a, a hih hangin a cih nading dang a thei tuan kei uh hi. Tua ahih manin Thanggo a thah sawmna uh a tangtun zolo a suak uh hi.\nBumzang khua panin Thanggo a tai khiat ciangin Aigia khua a tung hi. Tua khua-ah lungmuang zolo-in, Ngaihte beh mi khat cialin gungal-ah a kha sak hi. Lam apai laitakun a khapa in, “Nang lah Nampi’ ta hi ngel lecin kilawm vecin, nidang teh lelh penin piang kha lecin tu laitak ong that nuamte’ adingin baih ngel si cia maw,” a cih leh Thanggo in, “Lawm aw, Nampi’ ta meei nuai-ah ki tawh hi, thudang ngaihsun kei in mi nungta a ka pian leh kong mangngilh kei ding hi. Mi’ tunga thupha bawlte tama ngeilo, khanglui te’n na ci hi. Tu ni a kei’ tunga na thupha bawl pen tu ni-in na sang pah kei zongin na tu na ta in phattuamna khat peuh ngah teitei ding hi, ci-in a gen hi. Ngaihte pa in zong pai pihpih a, gun a tun ciangin gungal akaipih hi. Gungal a tun ciangin Thanggo in, “lawm aw, kong guaih nading lah ka tungah bangmah pua kei ing in, cimtaang gel hawm sung a hakpi khat ka koih pen na la in,” ci-in a vaikhak hi.\nPaipai-in Sialthah khua a tung leuleu hi, ni khat Thanggo’ nu luikhukah puansawp a a om laitakin sabeng tangval pawl khatin a tei uh tawh a nik hawkkhiatsakin sing tungah a khaisak uh hi, Thanggo’ nu in, “Lawmte aw, ka nik hong pia kik hoh un,” ci-in ngen a, tangvalte in, “Na su nong lah kei leh hong pia kik kei nung,” a ci uh hi, Thanggo’ nu in zong munuam tateu na hih vua leh en un, Lammang leh Thanggo’ ka hin khiatna hi,” ci-in a su phen a, a khua nung ciangin tua tangval teng si-in a silo sun teng zong alu uh kolh gai hi, ci-in ki gen hi.\nThanggo pen tua khua mite in simmawh bawlin, ni khat a zawlpa in zulup a, zu ne a nuamsa a a om laitakin Hausapa in Khipi vui nih la khia-in, “Zawl aw, hih ka pu’ lam, hih ka pa’ lam,” ci-in alak hi. Tua ciangin inn sungah va pai-in dakbu khat lak leuleu a, “Zawl aw, hih keima lam hi,” ci-in a lak leuleu hi. Tua ciangin Thanggo in, “Zawl aw, nang neihsial hi lel cia,” a cih san hi. Tua ni akipanin Neihsial nam min pua uh a, tu dongin “Neihsialte” beh kici suak hi.\nThanggo Sialthah khua-ah om hi, cih a ki theih ciangin, Lamzaang khua a Ngaihte in Lamzang khua uk dingin a cial uh hi. Sialthah a pai Lamzaangte’ kiangah Thanggo in, “Sanggamte aw, kong paikhiat theih ding ciangin mualah mei kong khu sak ding hi’ng,” a ci hi. Ngaihte pawl in, “Pu aw, mi bangzah nong pai thei ding uh hiam?” ci-in a dong uh hi, Thanggo in, “Pasal 7 leh ka zi ka ta teng uh hi ding hi,” ci hi. Ni khat ni ciangin mualah mei hong khu takpi a, nuam mahmah uh ahih manin dawn uh a, a ni 3 ni ciangin sagawhin an a nek khoppih uh hi. Thanggote Lamzaang khua a tun ciangin Lamzangte zong nuam kisa-in biang vaitung bang liang hi, ci-in ki gen hi.\nGun panin a din khiat lai-un, Thanggo in a sakhau kuahin a thau liang puak a, “Lamzangah teng zo ta na hen nong cih leh, pheizang banzang kham hetlo-in tawl khat sungin Thangho’ suangdawh hong tung sak in,” ci-in phuisamin a taitoh dildel leh gimlo tawllo-in tawlkhat sungin a tung takpi hi.\nLamzaang khua a tun ciangin kuama ten ngamlohna ciknawng lak, a zang dihdiah khat a mu hi. Thanggo in vang a neih leh a neihloh a ki theihnopna-in tua ciknawng lakah zuthawl khat phumin phuisam a, “Lamzaang khua-ah siahtung siahphei ne a, mang zo ta na hen nong cih leh, hih cik nawngpi zankhat thu-in na kang in,” ci-in a sialki tawi a zu phumna tungah siat sukin, a zing sang ciangin a et kik leh ciktui a na kang takpi hi. Tua munah inn lam pah a, akong tual biakna tau gei a amawngpi suan zong tu dongin kimu thei lai hi. Ama nung a Lamzaang khua a tengte in tua mawngpi a bia uh hi.\nThanggo in Lamzaang khua-ah nuamsa mahmah a, taangseu, saliang, sialsiah kai-in innpi-in amaang hi. Tua bangin Lamzaang khua-ah Thanggo lian hi, cih thu Sialthah a om a zawlpa in a zak ciangin kamtai paisakin, “Ka zawlpa’ kiangah hawh nuam ing,” ci-in a gen sak hi. Thanggo in, “Ka zawlpa hong hawh leh a tut akhawl nading takpi zong nei nai kei ing, hong hawh nai kei hen hong hawh hun ding keima’n zasak kik ning,” ci-in kamtaite a vaikhak hi.\nSialthahte in a nu a bawlsiatsak uh Thanggo heh mahmah ahih manin, kolbulh a sawm pah hi. Kamtaite a ciah khit uh ciangin akolbulh nadingin khum gilpi a sui sak pah hi. A zawh ciangin Thanggo in, “Tu-in ka zawlpa hong hawh hen,” ci-in a vaikhak hi. Sialthah khua a a zawlpa in zong, “Ka zawlpa in hong vaikhak a hih teh,” ci-in lawptakin a pai pah hi. Lamzaang khua a tun ciangin Thanggo in zulupin sa gawh a, a zawlpa lungdam leh lungmuang takin a om laitakin Thanggo in, “Zawl aw, ih ki-it ih ki ngai ta zongin thute thu mah a ih pai kul ding hi, na khua vua kong om lai a ka nu nong bawlsiat sak uh pen ka lungkim lo hi, tu-in nang kol kong bulh kul ding hi,” ci-in tangvalte in khum kol a bulh uh hi. Tua ciangin azawl pa in zong, “Zawl aw, ka khua ka tui, ka mi ka sate’ tat khialhna pen ka thuak mah kul ding hi, A hi zongin hih munah kol bulh khau khin a ka om sangin hong ki tansak zaw in,” ci-in a thum hi. Thanggo in, “Zawl aw tua bang ahih leh, na inn a kong hawh lai a, hih ka pu’ lam, hih ka pa’ lam, hih keima lam, ci a nong lah teng tawh hong kitan in, tua teng pen tu zawh ni 7 ni ma peuh maha ka inn nong tun kei leh na khua uh hong simin vut leh vai kong suak sak ding hi,” ci-in a khah hi. Neihsialpa in zong ni 7 cin ma-in tua a nget teng a va puak pah hi. Thanggo in tapa Summang, Paungul leh Lunngul a neih khit ciangin si a Lamzaang khua mahah a kivui hi.\nThanggo Lamzang khua-ah a sih khit ciangin a tapa Summang in apa’ za alaih hi. Tua hunin Dimpi khua-ah Gualnam leh Tawmbingte Hausa lai uh hi. Summang in Lamzaang khua-ah apa’ gam luah a, a vaihawm sungin Saizaang amang Thawmte Mangsum si a, a hawm a gen ding hausa a om nawnloh ciangin aman a uk hi. Summang zong apa mah bangin hawm leh gen siam a khuamkim khua pam in zong zahtak hi. Tapa Pumgo, Ampum, leh Kailun,nei-in a si hi. Summang asih ciangin a zi in la phuak a:-\na) Lamtui kiang mang a lun lai-in, vannuai dawhin tam sak e,\nb) Vannuai dawhin tamsak e, khua cinah siah leh tangkai e,\na) Khuakim tong dot lamtui zua pa’n, thai tawh sawn tang za aw e,\nb) Za ai e tang za ai e, sial go e, sawm sial go e, a ci hi.\nLamzang khua-ah Summang a sih khit ciangin, a ta upen Pumgo in a pu leh apa’ gam luahin Lamzaang khua mahah a mang hi. A sanggam teng tawh kopin kim leh pam teng sim uh a, gal leh sa-in a minthang hi. Tua bang hun sungin Cimnuai Geltui, Kalzang, khuate-ah namdangte in vaihawm khin uh a kizopna om nawnlo hi. Pumgo a khan’ ciangin pu leh pa’ khuasat sa mah hi ci-in, Tedim khua-ah teng nuam a, Tedim khua-ah a kikhin hi.\nTedim khua panin khua kim khua pam simin Suangkang, Mawnglang, Phaidim, Kahngen, Belpi, Suanzo, Sasih khuate zo gawpin Tedim khua panin a la uh hi. A gal vante sik tawh kibawl a hi Teipi, Namsau, thaute zangin gual zo hi. Pumgo in la na phuak a:-\na) Mang ii tu suan kil bang khang ing, zang a peh sik gawm ing, khua kim a mi suah seu-in kai ing,” a ci hi.\nPumgo in Tedim khua pan a zawh sa khua 7te uk a, ukpi-in a om ciangin alak gam teng Tedim gam ci a, tua pan kipaninTedim gam hong piang khia a hi hi. Pumgo in a galsimna lak panin Saisih khua hamsa sa pen hi.,” ci-in ki ciamteh hi. Luang tampi si uh a, gal lel zahin ki ngaihsun uh hi. Tua ahih manin la phuak a,:-\na) Ka thamna ka thamna aw e, sihtui ka thamna aw e,\nb) Sihtui ka thamna aw e, kumcin siah taang ka kaihna,” a ci hi.\nTedim khua-ah nuamsa mahmah a, gal aih, sa aih ton leh lamte a khin hi. Tua ciang in Pumgo in hih bangin la na phuak leuleu hi.\na) Dimtui vang khua, khua munnuam aw, sial leh sawm taang a tunna,\nb) Sial leh sawm tang a tunna, siing tan’ lam bang eng nah e,\na) Tang silsial e, tang silsial e, Dimtui vangkhua tang silsial e,\nb) Dimtui vang khua tang silsial e, kawi tawh laukha ka hualna,” a ci hi.\nThangpum in a naupa Ampum ading Hiangzang khua satsak a, tu dongin a suan akhakte Hiangguite kici hi. A nau tum pen Kailun’ ading Lusau khua satsak a, tua a kipanin Kailun’ suan teng tu dongin Losau Guite kici hi.\nMangsum in galzo-in asim amal-ah pai kawikawi-in paipai a, Lushei gam lamah a ten lai-in Lusheite in a pianna thu atangthu a sutpih hi. Mangsum in, “Kote pen a paipaite hi ung,,” a a cih ciangin Paite (Paihte) kammal piangkhia a Guite a cih tangin Paite (Paihte) hong kici suak a hi hi.\nSource ; Guite Khangthu – History of Guite April, 1986 Kaleymyo.\nBeh Taangthu Mimal Taangthu Piankhiatna Taangthu Thuluui/Articles\nLang Khan Khai May 17, 2017 at 7:14 AM\n1. Pu Song Thu zipi tate - Thawmte hi a, Ciimnuai khua ah khang 8 mangin Saizang tawh kisimin Thawmte khang 9 mang hi cih pen mi khempeuh theih ahi hi.\n2. Zomi Ukpi (Mang) 5 om lak ah Thawmte Mang, Guite Mang, Tawmbing Mang, Gualnam Mang leh Sukte Mang ciin kilo kisim tektek hi. Guite mang masa hileh kilo masa ding hi. Thawmte mang pen Saizang ah mang pan hileh Thawmte mang kilo nunung ding hi. Hithu tawh kisaiin Sia Thang Khan Dal in deihkaih lua ka sa hi. Tangthu pen ei theih bek aman adik hi ciloin midangte in ei beh tangthu bangci gen cih zong kan huaisa ing. Thawmte tawh kisai atelsiang kei leh ama beh hilo ahih manin gelh kei henla, agelh nop taktak leh Thawmte makaite hong dong masa leh hoih ding hi.\n3. Beh tangthu tawh kisai isuahsak ding ciangin abehte gelh ahih kei buang leh, abeh tangthu neite dong masa leng hoih ding hi. Tun zong Thawmte behte aa dingin lungkim huailo hi.\n4. Tonzang Guite tangthu agelhna ah zong, Sia Thang Khan Dal in Thawmte tangthu ahilo pipi gelh hi ciin Sia Am Cin Pau in hong ko hi.\n5. Sia Thang Khan Dal tung ah tangthu hong lemphat dingin pello na gen in. Ahihtheih leh Thawmmte tangthu tawh kisai tavuan neite tawh kikum khawm leh hoih ding hi.\nBeh tangthu neite lungkim lohpi suah nawnloh ding hoih ding hi. Nidang ciangin buaina piang leh amawhpua pen nang hong kingawh kha leh hoihlo ding cihte ngaihsun inla, hih thului pen phiatzaw ding maw, Sia Thang Khan Dal in Thawmte thukimna hong la zaw ding hiam cih manlang takin hong kikum un.\nItem Reviewed: GUITE TANG THU (History of Guite) Description: Rating: 5 Reviewed By: Cinpu Zomi


url: =China ah acitak naupang khatin sangkah nading pahtawina sum 10,000 ngah ~ ZD :: ZOMI DAILY\nposted on 13 February 2017 at 5:15 pm Lomkholna: China, News, Sawltak, World\nCihtakna pen hunkhatciang agah kimukik theihi. China, Henan Province sung Xinmi khuapan High School sangnaupang khatin acihtakluat manin pahtawina Yuan 10,000 (US$1450) ngahlawh hi. Tua sangnaupangpa minpen Chen Yifan hi a, tukha kipatlam nikhat a setbing (Electric Bicyle) tawh khuasung avaklaitak mawtaw akhawlkhat nawkkha citciat hi.\nTua mawtaw pen atamman mahmah BMW Luxury mawtaw khat hi a, anunglam etna Side Mirrors nawkkhaksak citciat hi. Mawtaw asungah kuamah omlo in, ama nawkkhak lamzong kuamah in mulo hi. Ahi zongin alung nuamhetlo a, laidal tungkhat ah mawhmaina ngetna lai gelhin, sum a ipsung ah aneihkhempeuh agawmtuah ciangin Yuan 311 pha a, tuateng tawh nutsiat hi.\nLai anutsiatna sungah “Uncle aw, na mawtaw nawkkha kahih manin khialkisa mahmah ing. Keipen sangnaupang khat hipan in, hun awngsung in nasep asemkawm khat hi ing. Na mawtaw maan kanawkkhak liausum dingin sum tawmcik na nusia ing. Hihsum pen kicing hetloding cih kathei hi. Ahi zongin kaneihteng khempeuh kanutsiat hi a, hongna maisak in” cih akhiatna anei laikhat leh China Yuan 311 nutsiat hi.\nMawtaw neipa in a mawtaw omna ah apai ciangin tua sumleh lai mu a, lamdangsa in alungsim lawngmahmah hi. Tua naupangno in a mawtaw anawkkhak pen hetlolualel ahih manin tua laidal zong nuaicip in paiziau hi.\nAhi zongin hih naupangno khat ii cihtakna a ngaihsut kikkik ciangin thupisa ahih manin, tua apaihsa laidalno tawmkik in, zonkhiatding leh pahtawina piakding hong ngaihsun hi.\nLocal Police te tungtawn in akansakleh kankhia theipah bilbel uhhi. Naupang ii anu leh apa te’n atapa in mawtaw tamman mahmahkhat nawkkha cih Police te tungtawn in atheih uhciangin lunghimawh in apuahkikna asumbei te ahithei bangbangin hongzaw nung ci uhhi.\nAhi zongin mawtaw neipa ii lunggulhpen liausum ngending hilozaw ahih manin, mawtaw bawlkikna pekkhatzong piasak vetlo hi. Tuabek thamlo mawtaw neipa in atanu sum China Yuan 10,000 apiading in sawl a, tua naupangno ii sangkah nading ci’n piasakmawk hi.\nSangnaupangpa leh a innkuanpih te’n sangnuampak hetlo uh a, ahi zongin palik te leh venghausa te’n agenpihpih uhciangin asumpiak sangngam pan uh cih South China Morning Post pan kiza hi. Cihtakna, migitna in hunkhat ciangin agah omveve hi. ZD Sawltak #zomidaily\nPrevious: Malaysia, Penang ah naungek suakcil khat ekbuk sungah ki nusia ~ ZD\nNext: Klang Valley sungteng 4km nuai ahihleh RM0.99 tawh Uber Taxi kituangthei ~ ZD\nTulaai Leitung Thuthang tuamtuam te Updates (Nov 01)\nMalaysia, Shah Alam vengsung aom inntung khatpan numeikhat kia in si\nJapan pan alengkhia vanleng khat ii akha kiasuk in mawtaw khat dengsia\nLeitung Kipei Zel Ding Ah ~ Hau Za Cin


url: =Grammy Award banghiam? :: ZOMI DAILY\nposted on 21 August 2015 at 10:57 am Lomkholna: Article, Pautunthang, Theihhuai\nGrammy Award pen National Academy of Recording Arts and Sciences, United States te’ bawl ahi hi.A tungin Award piak ding sawm masa khollo uh hi.Kum 1950 in Hollywood tualzaangah, tumging leh la lama mi lawhcingte pahtawina Hollywood Walk of Fame zat ding ngaihsun uh hi.Tualaiah kuate kihel ding hiam cih a ngaihsut khit ciangun Oscars leh Emmys tem ah bangin Awards hawm hileh cih hong geel uh hi.Tua Awrds pen a min ding bang kici leh hoih ding hiam cih ngaihsun kik uh hi.Thomas Edison min tapin Eddie cih hong sawm pian uh hi.Ahizongin a van muhkhiat Gramaphone theih tawntung nang leh amah zahtakna in Gramaphone Awards ci uh hi.Tua pen hun hong pai zel in Grammy Awards kici zaw ta hi.\nAmin ding hong phauh khit ciangun Awards zong Gramaphoe lim zat ding thukim uh hi.Geelna khempeuh a man ciangin a takin May 4, 1959 in Grammy Awards Ceremony masa pen kizang hi.Hih hunzatna November 29, 1959 in NBC tungtawnin Television lamah episode dan in ki suaksak hi.Kum 1971 masiah New York leh Los Angeles ah ceremony kizang den hi.Kum 1971 khit ciang mun tuam tuam ah kizang kawi kawi hi.\nHih Awards pen general Field li ah kikhen sawn dim diam hi.Tuate; Album of the Year(Performer & Production team of full album), Record of the Year(Performer & Production team of single Song), Song of the Year(Writer/Composer of the Song) leh Best New Artist ahi hi.Tua banah Award dang pawlkhat Music Genre tawh kizuiin Performance leh production team te kipia hi.Bek tham lo in, video leh artwork lam a siamte zong pia uh hi.Tum ging leh lasak lama na hoih sem pawlkhat zong Special Awards pi alai uh hi.Leitung khantohna tawh kizui in Awards zong kibehlap to zel hi.Kum 2012 takteh Awards tuam tuam 78 om ta hi.Mipi ten thupi a sak zawk deuhte bek Award Ceremony Live Broadcast ah piakhi uh hi.Adangte pre Grammy Party ah pia uh hi.\nRecord Company leh mimal khatpeuh nomination ahih theih nangin amau khutsuak te National Academy of Recording Arts and Sciences (NARAS) ah va pia ding uh hi.Tua aki pia khawm te tumging leh la lama mi siam experience nei mi 150 kiim ten tehna tuam tuam tawh endik ding uh hi.Tua pan laktak a sak teng bek uh teel in NARAS te kiangah puaksawn ding uh hi.NARAS ten Ballot paper tawh a hoih zaw deuh teel kik uh hi.Tua aki teelkhia mi nga te nominee hi thei pan hi.Tua mi nga lak pan NARAS member tem ah in secrete ballot tawh teelkik uh hi.Tua a teelkhiat te uh kuama theih loh in Deloitte Touche Tohmatsu Accounting Firm ten na ciamteh khiinkhian uh hi.Tua ciaptehna pana vote mu sang pen Academy Awards Ceremony ah pahtawina pia uh hi.Hih voting Round dawlnih ah Academy members te quality based beka vote khia dingin kitheisak hi.Sales, Chart Performance, Personal Friendship leh Company loyalty te kithupisak masa lo hi.Hih hun sungin lungdampihna piak zong kiphal lo hi.Kum 2012 Grammy Award in October 1, 2010 pan September 30,2011 sunga kihawmkhiate bek huam kha hi.\nKibansam lo in kum 54 val bang Awards hawmkhia ta uh hi.Mi tampi takin hih pahtawina sang khin uh hi.Ahizongin mi minthang diak bel pawlkhat om hi.Georg Solti in Grammy Awards 31 sang khin a, tu tadihin Grammy Awrds a ngah mun pen ahi hi.Quincy Jones leh Alison Krauss ten Awards 27 vei tuak sang khin uh hi.Amau tegeel pen a tam sang nihnna kikawp uh hi.Pierre Boulez in 26 vei sang khin in, a thumna ahi hi.\nHih Awards pen miten thupisa in, Television pana en zong mi tam thei mah mah hi.Live Telecast aki suak sak masa pen kum 1971 hi-in American Broadcasting Company(ABC) pan a kisuaksak ahi hi.Kum 1973 ciangin CBS ten Live Telecast a suahsak theih nang phalna NARAS te kiang pan leisawn hi.Tua tak ciangin ABC ten American Music hong phuatkhiat lawh deep uh hi.June 21, 2011 in The Recording Academy ten CBS tawh kum 10 kimang ding Kilemna suaikaai uh hi.Tua ahihmanin CBS ten kum 2021 dong telecast in pekhia thei ding uh hi.February 12, 2012 a Grammy Awards hawmna mi 26.6 million kiim in en uh hi.\nPrevious: Zogam dinmun le lametna ~ Lian Tuang\nNext: Kammal kilawm pawlkhat (azom 21 August 2015)\nVondeih Kep Ding – 50 (Pau Khan Kap)


url: =Guta khatin mawtaw agukleh asungah naupang kum 4 khattawh gukhawmkha :: ZOMI DAILY\nGuta khatin mawtaw agukleh asungah naupang kum 4 khattawh gukhawmkha\nposted on 4 October 2017 at 9:28 am Lomkholna: Malaysia, News, Sawltak, World\nMalaysia, Perak State sung aom datsi zuakna Petrol Station khatah akikoih mawtaw khatpen guta khatin agukleh asungah naupang kum 4 aphapankhat tawh gukhawmkha cih theStar pan kiza hi. Tua mawtaw aneipa pen dailen suak ahih manin, mawtaw sungah atanu kum 4 aphapan khat nusia in, Toilet paisan hi.\nPerak, Taman Mahsuri sungah abeisa zanni Tuesday zingsanglam in thupiang hi a, mawtaw aneipa’n tua mawtaw pen aset honsa in asungah atanu nusia in dailenbuk azuan ahihi. Kamphatna tawh tua naupang pen mawtaw akigukna panin agamlalo Meter 30 khawng agamlakna ah bangmah liamna omlo in naki nusia bilbel hi.\nKubang Pasu district police chief Supt Mohd Ismail Ibrahim in agenkhiatna ah Tuesday zingsang 7:45am hunpawl in Petrol Station ii Parking Lot pan akigukhia cihi.\nMawtaw neipa pen Minute 5 khitkhawng ciangin dailenbuk panin apusuah ciangin amawtaw leh atanu na omnawnlo hi. Ahi zongin atanu pen agalkhat ah kapsa in amahguak aom galmuhpah bilbel hi.\nTua mawtaw pen Honda Civic Hybrid hi a, Number Plate pen “W201M” ahihi. Tua gutapa ii gamtatna pen Petrol Station ah akithuah CCTV panin Video Record ombilbel a, kankhiatdan baihtuamding kici hi.\nTua mawtaw sungah Notebook Computer khatleh sumzong Rm1000 bang Cash in omding cihi.\nCCTV panin aki etcian ciangin hih mawtaw agu pen mi 3 bang kipawlding in ki ummawh hi. CCTV sungah Blue Proton Wira, Number Plate KAW1618 khat Petrol Station ah datsi thunding in honglut hi.\nTua mawtaw sungpan in pasal khat pusuak in Toilet lamah zuanphei a, mawtaw khat aset honsa in aom amuh ciangin asungah lutsuk in ahawlkhia, ataikhiatpih vingveng ahihi. Ama nungah alawm te’n zuipah uhhi.\nVideo: Man steals car with four-year-old girl still inside\nTua guta mi 3 te mawtaw zatpenzong Pendang ah tuani zingsang mahin mawtaw kigu ci’n aki Report khat nahisawnsawn hi. Tua guta tepen ami kua cih kikankhia theikhin a, abeisa inzong hihbang gamtatna Criminal Record aneisa kici hi.\nAmi akitheih hangin, koilam ah bucip omcip cih kitheician nailo ahih manin, Police te’n azonsan laitak uh ahihi. Hih thuthang tawh kizui in mawtaw sungah set honsa in naupang nusia kei un cih phawksakna ahihi. Sawltak #zomidaily\nPrevious: Cope Centennial Jubilee Hall (CCJ Hall)\nNext: Aki Phelkhap ding Gam 3 ~ Pu Thangboi


url: =Tedim Ah Omlo :)\nThukizakna Laidal Hawm Omlo: Khuapi khat dingin nisim thukizakna a om ding tawh kibang napi na omlo bilbel hi. Lamka ah ka zin ciang zingsang simin Zolai tawh kigelh Thukizakna Lai (Newspaper) i thawhma in inn kongbiangah na kikoihsak a, zing nisuak nilum awi kawm, niangtui dawn kawm in kisim a, leitung mun tuamtuam ah tua bang thu piang hi, Lamka khuasung leh khua kim ah tua bang thu piang hi cih kigelh hi. Tua bang a om ding ka sak leh Tedim ah na omlo in, nilum awi kawma niangtui dawn bek na hi ziau in, a kimlo khat om hileh kilawm cih bangin kihi hiauhuau. Ni 4 ka taam sungin Thukizakna lah kisimlo, radio lah kingai lo, TV lah kienlo, internet lah kienlo... ka lawmte in gamdangah tua ni 4 sungin thu tampi na theih behlap ding uh a, thuthak tampi na zak behlap ding uh a maw ciin ka lung hong nuam mello hi. Leitung thu piang theilo in khuasung, tualsung thupiang thei kei leng upate in 'bil vuh loh' a cih uh kibang baih mahmah leh kilawm. I khangual kiban lah diak leh kilawm sa ing. Nau min khawng puak damdam in i phuak hang i thutheih, i thuzak nisim, naisim, hun sim in i behlap kei a, ei bualna teng bek ah i bualbual leh i theihloh lam zong a theilo thei ding kihi mawk hi. Mite in a theih lam uh zong a theilo ding kihi lai hi. Tua ahih manin Thukizakna laidal kihawm omlo pen nuam kei. Om leh nuamzaw in um ing.\nSingkung Gol Omlo: Khua mual pan ka khuadak a, khuasung pan ka khuadak a, a gal mual, a pam mual, a khang mualte ka et kawikawi hangin singkung gam mang hoihtak ka mu het kei hi. Tedim leh a kim a mualte kolh dekdek in kiak them cikcik po lai sama, a po sunsun zong kihal tum hileh kilawm takin lohal sulnung bangin mangvom leh leivom ka galmuh hi. Koi ah i singkung po teng om mang khin hiam? Koi ah i gammang tulak teng vatmai khin, banga zang khin ihi hiam? I gam i kep kei leh i gamsung bek in thuaklo dinga nang leh kei in huih siangtho a kicing takin ngah kei leng natna kibehlap dinga, i cidamna thahatna zong kiam ding hi. I khantolo tuam dinga, i thatang zong a hat ding zah in hatlo ding hi. I nek ding singkung lopa pan anteh meh lim nono tampi kingah thei hi, tuate om kei leh sumbuk pan saphuklai tawh a kitunsa meh leh sathau te i tam nek dinga, tuate in hong 'khek' sak mahmah dinga 'manta kungah i kah thei' pah ding hi. Tua ahih manin kim leh pam, gamsung puah ding, kep ding Zomi khempeuh tavuan, mawhpuak, sep ding, pello a sepding khat ahi hi. Khuapi sung pan khuanawl gam Km 2 tan ciang bang singkung kuamah in phuk phalloh cih bangin kham theih hileh maw; mipi in zong tua bang deih hang ciin gen theih a om tam ci ing e.


url: =Inndawl 25 Floor pan Lift kisia in aki hotkhiatsawm pasal khat kiasuk in si :: ZOMI DAILY\nposted on 31 August 2017 at 12:18 am Lomkholna: China, News, Sawltak, World\nChina, Harbin khuasung aom innsung khatah akizang Lift pen inndawl 25th Floor atunglaitak sia in khawlcip hi. Tua inndawl 25 Floor panin pasal khat apusuahsawm laitak kiasuk in si cihi.\nHih thupiang pen abeisa Friday ni in China, Harbin khuasung ah nitaklam thupiang ahihi. Innsangdawn kahtohna Lift pen inndawl 25 leh 26 kikal ah awkcip, khawlcip citciat hi. Tua Lift sungah pasal papi khat, azi leh atate atuangkhawm uh ahihi.\nLift pen sia in, a awkcip ciangin apualam panin midang pawlkhat in hih Lift sungah a awkcip te innkuan huhding in kithawi uh cihi. Inndawl 25th leh 26th kikal ah a awkcip ahih manin, anuailam panin Lift hongkhia in asung ah a awkte hotkhiatding kipan uhhi. Inndawl 25 Floor pan Lift ii anuailam vangsak in, tua kongvangneu khatpan in nupa te’n atate uh pusuak khiasak masa uhhi.\nA nunung ah papipa pen Lift sungpan in pusuakding in akithawi laitak akhutlet khahsuak in, anuai ah kiasuksuak vingveng in anuai zawlkikhung tawh kitatgawp cihi. Inndawl 25 Floor panin akiasuk himawk ahih manin, anuai atuk ciangin aphualzang mahah sipah hi ci’n Sohu News te’n genkhia uhhi.\nPear Video’s Interview akibawlna ah asipa ii anu zong khasia mahmah in, ka tapa pen kum 30 bek aphapan hi ci’n kapkawmkawm in genkhia hi.\nHih Apartment innsung ah akizang Lift pen kisia pahpah himahleh thunei te’n puahsaklo, Maintenance Check ompakpaklo cihi. Tuahang in hihbang in atuahsia hiding kici hi.\nTuaban ah innkuan te Lift sungah a awkcip laitak in ahonkhiading Rescue Operation kician ompaklo ahih manin, Chinse Social Media tuamtuam te’n thunei te mawhsak mahmah uhhi.\nPawlkhat Lift nasepzia athei te’n agenna ah hih Lift tepen asiat ciangin sualtawh Level akitang in aom mateng asungpan in pusuahding hilo ci uhhi.\nKahlei ah khetawh kahtoh ngiatngiat sanginbel hih Lift tepen tawldawmzaw thamtham a, ahi zongin siatna aom cianginzong lauhuaithei mahmah hi. Nungdiak inzong Indonesia, Jakarta khuasung ah naupangno khat vannawnna Cargo Lift in gawizankha in sisuakpah cihi.\nSpain gamsung ahzong tukhasung mahin Lift tuahsiatna thuthang kiza hi. Hospital sung aom Lift khat sungah nupi khat alut laitak in thakhatthu in atunglam ah kahtovatmawk ahih manin, Lift sungah alut nupinu pen apumpi ki tumtan ciliang hi.\nVideo: Man slides out of the elevator and falls to his death down the shaft\nSingapore Building & Construction Authority te’n azenzen in Lift sungah na awkcipleh hih anuai abang in gamta in cihi.\nLauthawnggawp, pataugawp kei inla, Alarm Button pen mekin. Hong huhding apualam panin mi hongpaiding ngak in. Lift kongkhak pen nangthu in honsawmgawp kei in, lemgawp kei in. Lift sungah akisuang Emergency Number te sam inla, Lift akisiatlam zasak in.\nRelated: Malaysia Mydin Shopping Mall ii Lift sungah nupa kopkhat nai 25 sung awkcip\nMalaysia gamsung aom innlui pawlkhat (adiakdiak Zomi te innsaapna pawlkhat ahi Maluri, Setapak, etc…) te ah Lift tepen ahoihnawn hetlo tammahmah in, lauhuai mahmah hi. Pawlkhat te kiasuk theizel kici sawnsawn hi. Ki dopsiamding thupi mahmah dinghi. Sawltak #zomidaily\nPrevious: Indonesia gamsung aom innkhat ii atungbek ah guahzu in lamdang kisa mahmah\nNext: ZYA Series Volume II DVD tangkona


url: =Tularosa Koko Top in White | REVOLVE\nTularosa Koko Top in White\nfavorite Tularosa Koko Top in White\nShare Koko Top in White on Facebook (opens in a new window)\nShare Koko Top in White on Twitter (opens in a new window)\nRevolve Style No. TULA-WS433\nManufacturer Style No. ACS102 S19\nKoko Top in White


url: =Minambup ading Dahna: Pu Cin Sian Thang :: ZOMI DAILY\nposted on 1 August 2021 at 8:09 pm Lomkholna: Dahpihna, News, Politics, Zomi\nMinambup ading Dahna: Pu Cin Sian Thang – Nimit – July 31, 2021 Laisuah No. 20210706\nZomi te makai pi khat ahi Dr. Pu Chin Sian Thang in 2021, July 31, 5:40 PM hun in Pasian kiangah hong ciahsan cih za i hih manin Zomi Federal Union (ZFU) in dah mahmahna thu i pulak hi.\nI Pu pen Myanmar gam-ah Federal Democracy om theih nading in kum tampi sung hamsatna thuakin lung kialo takin ma hong panpih i makai pipa hi-a, Galkap ukna kum tampi sung kimat kihenna, bawlsiatna leh gentheih hamsatna tampi a thuak hangin lungkia lo, a nungkik ngiatlo, taaisim busim lo a, tangtak in a ding a zahtak huai mahmah i Pu ahi hi. Zomi te bek thamloh Myanmar gambupin zong hong zahtak pih i muan mahmah makai pipa ahi hi. Ama’ hong nusiatna pen minam bup ading dahna leh supna lianpi khat ahi hi.\nI Pu hong nusiatna hangin a dah a kap a innkuanpihte, tanau, pawlpi pih leh lawm le gualte tungah a lamdang Pasian hehnepna hong tun theih nading thu i ngen hi.\nZomi te hong huai in, ki pumkhat aa, khutkhat tawi, khekhat khai bangin, ki huai diamdiam, ki it liailiai in, Zomi sung ah Zaleen tak om ding na tup leh na ngim na te khansawn ten tuubang cingin, lambang zuih zawh nading thupha hong nusiat in maw. Zomi te nunna phunggua bang hong hahsiam Zomi Huaisiam Zuapa aw ci in zahtakna lianpi tawh, ut lo pipi in, Mangpha hong paih ung ei. Zomi Federal Union\nNimit : August 1, 2021 – 1988 pan 2021 dong kum (33) sung tawntung ZNC/ZCD hong makaih in ZOMI te gual tawh tanh bangkim theih na’ng zuih ding Policy (4) nong khunsak hi.\n1961 Taunggyi Conference pan mabang na pat na sepnate Kawlgam Politic leh ZOMI te tangthu ah cikmah hun in mang ngei nawnlo ding hi.\n1998 kum in ukna buluh galkapte nasia takin a linglawngsak CRPP nong patkhiatna Kawlgam tangthu ah bei ngei nawnlo bek thamlo in, i minam min ahi ZOMI mahmah zong Kawlgam sung leh Leitungbup ah hong kizelsak na hi hi.\nMore: ZNC pan ZCD nasepna leh Pu Chin Sian Thang naingangyi sepna tomkim\n1961 pan nong nusiatni dongmah na ngim na tupna ahi Federal thu a gen, a sungh den na hih manin “FEDERAL PU” ci-in kong pahtawi uhhi. A dah, a kap tu leh ta te, Gamvai naseppihte leh ZOMI bup tawh kibangin ka DAH mahmah uh hi. Zomi Congress for Democracy – Central Executive Committe, Headquarters\nPrevious: Innteek Hihna ~ Bob Tuangpi\nNext: Pu Chin Sian Thang’s Brief Political Biography (1961 – 2021)\nMun tuamtuam aom Zomi te kamuhdan


url: =Top 5 Things to Do in Hauz Khas Village on Tripadvisor: Check out Things to Do in Hauz Khas Village, New Delhi\nNew Delhi MotelsNew Delhi CampgroundsNew Delhi HostelsNew Delhi ResortsNew Delhi Ski-In / Ski-Out HotelsLuxury Hotels New DelhiRomantic Hotels New DelhiBusiness Hotels New DelhiFamily Hotels New DelhiSpa Resorts New DelhiNew Delhi CasinosNew Delhi Green HotelsNew Delhi Beach Hotels\nDesign Hotels in New DelhiBudget Hotels in New DelhiHistoric Hotels in New DelhiDowntown New Delhi HotelsNew Delhi Apartment HotelsWedding Hotels New DelhiQuiet Resorts in New DelhiLuxury Boutique Hotels New DelhiSpa Hotels New DelhiHotels with Balconies in New Delhi\nAll things to do in New DelhiCommonly Searched For in New DelhiPopular Hauz Khas Village CategoriesPopular New Delhi CategoriesPopular NeighbourhoodsAdmission TicketsNear LandmarksNear AirportsNear CollegesNear Hotels\nArt Galleries in Hauz Khas VillageAncient Ruins in Hauz Khas VillageNeighbourhoods in Hauz Khas VillageCooking Classes in Hauz Khas VillageAntique Shops in Hauz Khas VillageSpeciality & Gift Shops in Hauz Khas VillageSafaris in Hauz Khas VillageRiver Rafting & Tubing in Hauz Khas VillageKayaking & Canoeing in Hauz Khas VillageHiking & Camping Tours in Hauz Khas VillageAir Tours in Hauz Khas VillageSki & Snow Tours in Hauz Khas VillageAdrenaline & Extreme Tours in Hauz Khas VillageNature & Wildlife Tours in Hauz Khas VillageBoat Hire in Hauz Khas Village\nThings to do in Minto RoadThings to do in Chandni ChowkThings to do in Greater Kailash IThings to do in ChattarpurThings to do in Mehrauli/Qutub MinarThings to do in Vasant Kunj/Vasant ViharThings to do in NizamuddinThings to do in Greater Kailash IIThings to do in Connaught Place/JanpathThings to do in Chanakyapuri/Lutyens' DelhiThings to do in Khan Market/Lodhi GardenThings to do in SaketThings to do in South Extension/Lajpat NagarThings to do in Shahpur Jat/Siri FortThings to do in Nizamuddin\nTop 5 Things to Do in Hauz Khas Village, New Delhi\nThis is the best place where you can come and enjoy sitting in the deer park or humayuns tomb park, chit chat with yo...\n2. Hauz Khas District Park\nPeople come here for jogging, running, walking as there are proper tracks for these activities.\n4. Art Explore\n5. Pagal Record Store\n6. The Hidden Hour\nIt was an awesome experience......... Had a lot of fun........i really enjoyed the experience.\n8. Tripozam Experiential Tours\n9. Prime Travels